Radnici Pošte Srbije u štrajku od 21. novembra ako im ne budu ispunjeni zahtevi\nZahtevi članova tog sindikata, kao i sindikata "Solidarnost" Pošte Srbije, su povećenje zarade za iznos realnog pada u poslednje tri godine i isplata zarade iz dobiti Pošte Srbije.\nSindikat PTT Srbije: Ispred Glavnog poštanskog centra 11 policajaca i pet kola marice\nNa ulazima u Glavni poštanski centar u Zemunu rasporedjeno je 11 policajaca i pet kola "marice" u kojima je nepoznat broj policajaca, saopštio je Samostalni sindikat poštanskih radnika.\nPredsednik tog sindikata, Zoran Pavlović je rekao da je jutros oko 5.00 sati ispred Glavnog poštanskog centra policija legitimisala i udaljavala zaposlene koji su iskazivali nezadovoljstvo zbog svog teškog materijalnog položaja i stanja u JP "Pošte Srbije".\nKako je navedeno u saopštenju, jutros je tamo bilo sedam marica, dva džipa, više patrolnih kola i oko 50 policajaca.\n- Tom prilikom privedena su dvojica kolega iz GPC-a zbog neposedovanja ličnih dokumenata. Nakon obavljenih procedura u Policijskoj stanici Zemun, pušteni su oko 07.00 časova- navedeno je u saopštenju.\nDodaje se da se policija prethodnih danas odnosila maksimalno korektno prema okupljenim radnicma.\n- U istoriji Pošte s tradicijom od 177 godina, ovo je najveći i najduži protest. Nemamo nameru da se sukobljavamo s policijom, nećemo odustati ni od jednog našeg zahteva, samo ćemo promeniti metode naše sindikalne borbe. Kuda i kako dalje do početka štrajka najavljenog za 21. novembar, dogovorićemo se sutra sa učesnicima protesta- navedeno je u saopštenju.\nPročitano 401 puta


Airbusov leteći taksi: Vještačka inteligencija u službi prevoza – BiGportal.ba\nZahvaljujući napretku tehnologije i veštačkoj inteligenciji, stručnjaci navode da je ovde reč o vrhuncu revolucije urbanog vazduhoplovstva zahvaljujući kome će nebom iznad svetskih metropola taksi vozila uskoro leteti.\nUpravo u tom stilu urađen je i promotivni video, u kome žena pokušava da stigne i San Hozea u San Francisco, ali joj to zbog saobraćajnog kolapsa ne uspeva. Spas pronalazi u taksi letelici koje je za samo 18 minuta i 77 dolara prevozi na željenu lokaciju.\nMeđutim, da bi ova vizija prevoza budućnosti potrebno je da se prethodno unapredi i poboljša tehnologija akumulatora kao i da se promene i osavremene pravila bezbednosti vazdušnog saobraćaja.\nPersonalne letelice već decenijama predstvaljaju san futurista. Činjenica da su kompanije Airbus i Uber počele da ulažu u razvoj te ideje, još uvek ne znači da će nam pored prozora uskoro proletati taksi.\nAirbusova verziju letelice biće predstvaljena sledeće nedelje na manifestaciji Air Show u Parizu.


Pokretači promena 2020 (rok: 6.11.2020) : Inkluzija\nPokretači promena 2020 (rok: 6.11.2020)\nBez aktivnog učešća građana i civilnog društva u prepoznavanju i rešavanju problema u zajednici nema napretka. Javno zagovaranje omogućava organizovanim građanima da dođu do željenih promena, utiču na donosioce odluka i da pritom pridobiju podršku šireg kruga građana. Mnogobrojne aktivnosti organizacija i građana često ostaju nepriznate i nedovoljno vidljive za veliki deo javnost zbog čega je pokrenuta inicijativa za dodelu godišnje nagrade za aktivne građane – nagrade koja slavi pokretače promena, motivisane građane koji istrajavaju u svojim naporima da poboljšaju svoj i živote svojih sugrađana.\nCilj ove nagrade je da istakne uspešne inicijative i pojedince/ke koji su značajno doprineli razvoju lokalnih zajednica ili doneli promene na nacionalnom nivou; da oda priznanje, pruži materijalnu podršku i prepozna organizacije civilnog društva i neformalne grupe koje nastoje da svoje zajednice učine boljim.\nUkoliko među vama prepoznajete pokretače promena, do 6. novembra možete da nominujete inicijative i pojedince koje smatrate značajnim, odnosno inicijative koje su postigle promenu u zajednici.\nOrganizacije civilnog društva mogu učestvovati u okviru I i II kategorije, neformalne grupe u okviru III, dok pojedinci mogu učestvovati u okviru IV kategorije. Ono što je obavezujući kriterijum za sve je da su tokom prethodne dve godine (period od 1. januara 2018. do 30. septembra 2020. godine) implementirali kampanje javnog zagovaranja koje odgovaraju cilju konkursa.\nKako javno zagovaranje podrazumeva niz akcija usmerenih ka donosiocima odluka, organizatori u ovoj kategoriji žele da istaknu i pronađu primer dobre prakse i primer uspešne saradnje između javnih vlasti i organizacija. Ova kategorija namenjena je isključivo organizacijama civilnog društva.\nPojedinci/ke čiji je nesebični doprinos pokrenuo promene, ljudi koji su neprestano išli iznad horizonta uobičajenih očekivanja, koji su istrajavali, podizali standarde i bili uključeni u inicijative javnog zagovaranja – su u fokusu ove kategorije.\nSve prijave vrše se putem onlajn formulara do 6. novembra 2020. godine do 15 časova. Samo kompletne prijave pristigle u navedenom roku i na predviđenom obrascu će biti uzete u razmatranje.\nOrganizacije civilnog društva se mogu kandidovati odnosno biti nominovane u okviru I i II kategorije, ali mogu biti nagrađene isključivo u okviru jedne kategorije. Isto pravilo važi i za pokretača/icu promena da ukoliko su deo nagrađene inicijative u I, II ili III kategoriji, ne mogu biti nagrađeni u okviru IV kategorije.\nViše informacija o konkursu i nagrađenim inicijativama u 2019. godine možete pronaći OVDE, a njihove priče pročitati OVDE.\nViše informacija o propozicijama ovogodišnjeg konkursa potražite na javnozagovaranje.bos.rs


Koronavirus u fokusu demokratske debate – Energy Press\nUmjesto u Phoenixu, kako je prvobitno planirano, debata je održana u studiju u Washingtonu bez publike, što pokazuje kako je pandemija korona virusa utjecala na kampanju. Pandemija korona virusa bila je dominantna tema debate, a Biden i Sanders “prozivali” su Trumpa zbog njegovog odgovara na pandemiju.\nBiden je tokom debate podijelio svoje iskustvo služenja u administraciji Baracka Obame, kada se 2014. godine suočio s epidemijom ebole. Prema njegovom planu, testiranje bi bilo besplatno i široko dostupno, uspostavio bi mobilne laboratorije u svakoj državi i pomogao male kompanije povrijeđene uslijed ekonomske krize.\nRekao je da je voljan pozvati vojsku da pomogne lokalnim dužnosnicima u izgradnji bolnica i poduzimanju drugih potrebnih koraka za oporavak zemlje. “Ovo je poput rata… U ratu činite sve što trebate učiniti kako biste se brinuli o svom narodu”, kazao je Biden.\nSanders je upotrijebio krizu da ponovo ponudi svoj dugogodišnji plan da se obavi sveobuhvatna reforma sistema zdravstvene zaštite. “Pandemija korona virusa otkriva nevjerovatnu slabost i nefunkcionalnost našeg trenutnog zdravstvenog sistema”, rekao je Sanders.\nBiden se prvi put obavezao da će, ako osvoji demokratsku nominaciju, izabrati ženu kao potpredsjedničkog kandidata, a Sanders je, odgovarajući na pitanje moderatora, kazao bi da vi najvjerovatnije i on uradio isto. Biden je trenutno favorit za osvajanje predsjedničke nominacije Demokratske stranke, nakon ubjedljivih pobjeda na unutarstranačkim izborima širom zemlje.\nBivši potpredsjednik ima prednost u odnosu na Sandersa po broju delegata, koji na stranačkoj konvenciji u julu zvanično biraju predsjedničkog kandidata demokrata. Debata je održana uoči primarnih izbora u utorak u Illinoisu, Ohiou, Arizoni i Floridi, donosi Al Jazeera Balkans.


Vulin: „Srpski svet“ naš zadatak; Vučić: Sljedeći izbori su prekretnica – Sandžačke Novine\nVulin: „Srpski svet“ naš zadatak; Vučić: Sljedeći izbori su prekretnica\nZadatak ove generacije političara jeste stvaranje “srpskog sveta”, da objedini Srbe gdje god oni budu živjeli, rekao je Aleksandar Vulin na skupu obilježavanja 13. godišnjice Pokreta socijalista, kome je prisustvovao i predsjednik SNS i Srbije Aleksandar Vučić. Da se to ostvari, kako kaže, moguće je samo ako je Srbija uspješna, a da bi je takvu “sačuvali”, mora, dodao je on, da se nastavi politika Aleksandra Vučića.\n„Jer narod koji ima iskustvo jasenovačkog genocida, koji ima iskustvo „Oluje“ i koji ima iskustvo Martovskog pogroma nema pravo da svoju sudbinu preda drugima u ruke, da o njihovoj djeci odlučuju drugi, da im drugi daju imena, da im drugi određuju u šta će vjerovati, da ih drugi puštaju tamo gdje su im pretke puštali… Narod koji ima iskustvo da kad nema svog vojnika, svog policijca i sudiju, nema pravo. Nema pravo da odustane od objedinjavanja i ujedinjavanja, nema pravo da odustane od “srpskog sveta”. A da bi “srpski svet” nastao, Srbija mora da bude ekonomski uspješna, dobro vođena da ima vojsku koja je u stanju da sačuva i nju i Srbe gdje god živjeli. Da bi sačuvali takvu Srbiju moramo učiniti sve da se politika Aleksandra Vučića nastavi. Samo to, samo je to pobjeda, samo je to garancija opstanka našeg naroda i ništa drugo“, rekao je prisutnima Vulin.\nSljedeći izbori su prekretnica za budućnost, izjavio je predsjednik Srbije Aleksandar Vučić i dodao da će se na izborima pokazati da li će Srbija da ide u budućnost ili u prošlost.\nVaš pokret ne vidim kao koalicione partnere, već kao saborce za jaku, modernu i slobodnu Srbiju, izjavio je danas predsjednik Srbije Aleksandar Vučić, koji je bio počasni gost na svečanosti povodom obilježavanja 13. godišnjice Pokreta socijalista. Računamo na vašu borbenost i vašu snagu, kao što vi možete da računate na našu snagu, kolegijalnost, odgovornost, ozbiljnost, rekao je okupljenim članovima Pokreta socijalista. Ne postoje laki izbori, zato za te izbore moramo da se pripremimo, poručio im je.\n„Bićemo pritisnuti sa svih strana – osim onih iznutra, tajkuna, koji su pljačkali našu zemlju i uništili, „glavu našu“ i glavu naše djece, tražiće najgori u Srbiji, ali i neki spolja. A ja ne želim da se udvaram i da se dodvoravam i ne želim da sarađujem sa onima koji imaju svoje nalogodavce, svoje naredbodavce, svoje gazde i koji primaju novac u inostranstvu. Jedini naš gazda smije da bude Srbija i njeni građani, a ne interesuju me ni ambasadori ni njihovi ministri ni bilo ko drugi“, naveo je.\nPronađen mladić za kojim se tragalo u Novom Pazaru


Jevrejsko groblje u Prištini (Foto slobodnaevropa.org)\nNacistički kukasti krstovi nacrtani su na većini od pedeset spomenika na Jevrejskom groblju u Prištini, sa porukom "Napolje Jevreji" na nepravilnom nemačkom jeziku na centralnom memorijalnom spomeniku, navodi se u saopštenju.\n"Kao vodeća međunarodna organizacija koja se bavi ljudskim pravima na Kosovu, OEBS najoštrije osuđuje ovaj nečasan akt. Skrnavljenje i nanošenje štete na grobnicama jedne zajednice je uvreda i izraz mržnje", naglasio je sinoć vršilac dužnosti šefa misije Edvard Džozef.\nBrza osuda od članova kosovske vlade je "ohrbrujući čin prema ovom udarcu demokratiji na Kosovu", ocenio je Džozef, dodajući da je nada OEBS-a da će pravosudni organi isto tako odgovorno delovati privođenjem počinilaca pred lice pravde, kao i da će opština brzo ukloniti simbole mržnje koje su počinioci ostavili.\n"OEBS se zalaže za toleranciju, koegzistenciju i međusobno poštovanje. Nećemo oklevati da pozivamo na pravdu svaki put kada te norme budu ugrožene", najavio je Džozef, a preneo Tanjug.\nU saopštenju se podseća da je mandat misije OEBS na Kosovu zaštita ljudskih prava, kao i izgradnja demokratije i razvoj javne bezbednosti.


Problemi i potrebe LGBT populacije na treningu Komisije za rodnu ravnopravnost – GayEcho\nProblemi i potrebe LGBT populacije na treningu Komisije za rodnu ravnopravnost\nAsocijacija “Duga“ iz Šapca uz podršku Kancelarije zaštitnika građana, održala je jednodnevni trening za članove Komisije za rodnu ravnopravnost grada Kragujevca kome je prisustvovala i Gordana Damnjanović, član Gradskog veća za zdravstvenu i socijalnu zaštitu.\nTema treninga bili su problemi i potrebe LGBT populacije. Prema podacima koje je institut Batut obavio 2006. godine 33% LGBT populacije konstantno trpi nasilje, dok 91% ne prijavljuje nasilje.\nCiljevi rada i asocijacije i lokalnih samouprava, koji bi trebalo da budu integrisani u strateška dokumenata su smanjiti nasilje, smanjiti homofobiju, diskriminaciju i jačati znanja i veštine službenika za rad sa LGBT populacijom, njihovim roditeljima.\nTeme današnjeg treninga bile su senzibiliosanost za specifične probleme sa kojima se suočavaju LGBT osobe, upotreba adekvatne terminologije, rodno diferenciranog jezika, saradnja lokalne samouprave sa LGBT organizacijama i civilnim sektorom generalno i prepoznavanje ove ciljne grupe u strateškim dokumentima lokalne samouprave.\nČITAJTE: Sud u Osaki proglasio ustavnom zabranu istopolnih brakova\n« Najpoznatiji gej magazin o Ani Brnabić\nSrbija stavlja van zakona 20 hiljada trans* osoba »


U BiH u saobraćaju učestvuje 15 posto neosiguranih vozila - Radio Srebrenik\nU BiH u saobraćaju učestvuje 15 posto neosiguranih vozila\n8 Juna, 2016\nU Bosni i Hercegovini u saobraćaju učestvuje 15 posto neosiguranih vozila, pokazuju procjene Savjeta biroa zelene karte, međunarodne organizacije za osiguranje automobila sa sjedištem u Briselu.\nZbog prisustva neosiguranih vozila na putevima BiH godišnje se gube višemilionski iznosi na ime naknade šteta i premije osiguranja. To je osnovni razlog zbog kojeg se Udruženje društava za osiguranje u Federaciji BiH aktivno uključilo u izradu i provođenje „Akcionog plana za borbu protiv neregistrovanih/neosiguranih vozila“ kroz aktivnosti Koordinacionog odbora čije je formiranje inicirao Biro zelene karte u BiH, istaknuto je u Sarajevu gdje je predstavljen taj akcioni plan.\nZvaničan broj neosiguranih vozila koja učestvuju u saobraćaju na javnim putevima u BiH nije poznat jer o tome nema evidencija. U zemljama iz najbližeg okruženja znatno je manje neosiguranih vozila u saobraćaju, u Hrvatskoj oko četiri posto, a u Srbiji i Sloveniji svega 0,5 posto.\n– Društva za osiguranje u Federaciji BiH u 2014. godini su riješila 33.695 odštetnih zahtjeva i po tom osnovu isplatila 67.764.518 KM. Broj odštetnih zahtjeva u odnosu na broj saobraćajnih nezgoda, pokazuje da je u prosjeku na jednu saobraćajnu nezgodu bio podnesen 1,22 odštetna zahtjeva za naknadu štete – kazao je Feđa Morankić, predsjednik Skupštine Udruženja društava za osiguranje u FBiH i direktor ASA Osiguranja.\nMilomir Durmić, predsjednik Skupštine Udruženja osiguravajućih društava Republike Srpske i generalni direktor „Drina osiguranja“, kazao je da Koordinacioni odbor, osim Biroa, čine predstavnici Ministarstva komunikacija i prometa BiH, IDDEEA-e, Agencije za bezbjednost saobraćaja RS, Udruženja društava za osiguranje FBiH, Udruženja društava za osiguranje RS, Zaštitnog fonda FBiH i Zaštitnog fonda RS.\nTaj odbor, kako je kazao Durmić, ima zadatak da u narednom periodu kroz niz aktivnosti smanji broj neregistrovanih vozila u BiH.\nKljučne tačke na koje će se obratiti pažnja u provođenju ovog akcionog plana među ostalim su: smanjenje broja neregistrovanih vozila koja direktno ugrožavaju interese šire društvene zajednice kroz štete koje pričinjavaju u javnom saobraćaju, smanjenje broja neosiguranih vozila, što će dovesti do smanjenja finansijskog opterećenja građana koji redovno izmiruju svoje obaveze i društava za osiguranje, te ispunjavanje preduslova za prelazak sa „zelenog kartona“ na sistem „registarske tablice“ potpisivanjem tvz. MGA sporazuma čime bi naši građani mogli putovati u 46 zemalja Sistema zelene karte bez kontrole postojanja osiguranja od automobilske odgovornosti.\nDirektorica Biroa zelene karte u BiH Samira Zijadić navela je da će se akcioni plan provoditi ove i narednih godina i da je u njemu predviđeno niz aktivnosti koje će biti realizovane od svih članova ovog odbora zajednički i pojedinačno.\nPrethodni članakViše od 1.000 učesnika već prijavljeno za ‘Marš mira Nezuk-Potočari 2016’\nNaredni članakTrudnice imaju zdravstveno osiguranje bez obzira na to da li su im uplaćivani doprinosi ili ne


Rusija je najobrazovanija zemlja sveta – Nadlanu.com\nRusija je najobrazovanija zemlja sveta\nObjavljeno 21. okt 2013. / 10:46:49\nOvi podaci deo su najnovijeg izveštaja Organizacije za ekonomsku saradnju i razvoj (OECD) pod nazivom “Education at a Glance 2013”, koji je obuhvatio 34 zemlje članice organizacije kao i osam koje to nisu. Izveštaj, koji ne uključuje 2012. i 2013. godinu, u celosti možete pročitati OVDE.\nVisoko obrazovanje važno je kako za uspeh pojedinca, tako i za celokupnu zemlju, naročito kada je reč o državama koje imaju loše ekonomske uslove, tvrdi OECD-ov analitičar Gara Rohas Gonsales.\n“Nakon velikog udara ekonomske krize, što nije iznenađenje, nezaposlenost je porasla na svim nivoima obrazovanja, ali se to manje osetilo kada su u pitanju visokoobrazovani ljudi. Pokazalo se da su na tom nivou ljudi manje izloženi nezaposlenosti i imaju veće šanse da aktivno učestvuju u ekonomskom sistemu, kako za svoju tako i za dobrobit društva”, objašnjava Rohas Gonsales.\nListu najobrazovanijih zemalja sveta sastavio je 24/7 Wall St., uzimajući u obzir i podatke nedavno objavljene OECD-ove studije “Survey of Adult Skills” , koja se odnosila na nivo poznavanja matematičkih operacija i čitalačkih sposobnosti odraslog stanovništva.\nPrema OECD-ovim podacima, u Rusiji je ne samo najveći broj visokoobrazovanog stanovništva, već i 95 posto odraslog stanovništva ima završenu srednju školu. Prosek u OECD-ovim istraživanjima je 75 posto. U izveštaju se takođe navodi da je Rusija trenutno u periodu koji protiče u znaku istorijski važnog ulaganja u obrazovanje.\nMeđutim, 24/7 Wall St. navodi kako Rusiju u poslednje vreme sve češće potresaju afere vezane za obrazovni sistem. Problem predstavlja korupcija u školstvu i na fakultetima, sistemsko varanje na testovima, kao i sve veća proizvodnja lažnih teza i doktorskih radova.


Otvoren Lidl u Staroj Pazovi - Sremski Portal\nOtvoren Lidl u Staroj Pazovi\nLidl je povodom otvaranja nove prodavnice pripremio i specijalna iznenađenja za nove mame sa teritorije opštine Stara Pazova. Sve porodilje, čije se bebe budu rodile od 10. do 17. decembra, mogu preuzeti svoju „Bebinu čarobnu kutiju“, koja sadrži visokokvalitetne proizvode za negu kože Lidl brendova „Cien“, „„Lupilu“ i “ Siempre “, u prostorijama opštine Stara Pazova od 10. do 20. decembra. Ovu akciju podrške mamama, Lidl Srbija realizuje u saradnji sa kompanijom Apello , kroz projekat „Taši-taši“.\nNova Lidl prodavnica u opštini Stara Pazova biće otvorena svakog dana u nedelji od 8 do 22 časa, ali radno vreme će u narednom periodu biti usklađeno sa epidemiološkim merama, odnosno radiće od 21 h .\nKompanija Lidl deo je nemačke Švarc grupe ( Schwarz Gruppe) , jednog od vodećih prehrambenih trgovinskih lanaca u Evropi. Posluje u 32 zemlje širom sveta i broji više od 310.000 zaposlenih. Na osnovu nacionalnih nagrada za najboljeg maloprodavca u više zemalja Evrope, Lidl je nosilac priznanja „Retailer of the Year Europe ” za 2018/2019.\nTags: Đorđe Radinović, Jasmina Šrndić, Otvoren Lidl, Stara Pazova\nZa sedam dana rođena 21 beba u mitrovačkom porodilištu\nGojković otvorila novu izložbu o Savi Šumanoviću u Šidu


Sitnjakovo – (Sitnjakovska Skala i Martinovi Baraki). Početna stanica žičara za osam ski staza u ovom regionu nalazi se sa južne strane hotela “Rila”.\nJastrebec – Najlakši i najpogodniji put do polazišta četiri staze u ovom regionu jeste gondolom – njena polazna stanica se nalazi nekoliko desetina metara jugozapadno od hotela “Samokov”.\nVisina skijališta od 1350 – 2550 m/nv\nNajduža staza – 6 km\nSkijaški raj u Savojskim Alpima! Ostvarite sve vaše skijaške snove…\nAko vam to nije dovoljno, više ne možete dobiti\nOsim toga, posetiocima Banskog su na raspolaganju golf i teniski tereni, kockarnice, staze za planinarenje, jahanje konja, fitnes i spa centri, gastronomski specijaliteti u autenticnim mehanama… I sve to za samo tri sata vožnje automobilom od granice sa Srbijom.\nProdužetku skijaške sezone doprinose i snežni topovi, koji uz pomoć nove tehnologije mogu da održavaju staze i na temperaturi do +5C. Početna stanica gondole nalazi se nedaleko od hotela „Stražite“, oko 2,5 km od centra grada. Od svakog hotela idu minibusi do gondole koja izvlači na skijalište. Za manje od 20 minuta popećete se njom do ski centra, koji se nalazi na približno 12 km od grada.\nOni koji Žele da se spuste do samog grada na skijama ili snowbordu, mogu da probaju jedinstvenu ski stazu, dugu 16 km, koja prolazi kroz šumu i odgovara svim skijašima.\nU ski centru Bansko svi hoteli sa 4 zvezdice nude besplatno korišcenje bazena, fitnes-a, saune, ski garderobu, a mali, porodični hoteli ostavljaju tople uspomene na lokalnu srdačnost i gostoprimstvo.


Villager VLP 5220 2BSC cena, cene Srbija, prodaja Beograd Novi Sad Niš\nVillager VLP 5220 2BSC cene\ncena od 11.866,00 do 17.200,00 din | prodavnica (4)\nEPonuda nije internet prodavnica već Vam omogućava da brzo i lako nađete Villager VLP 5220 2BSC po najjeftinijoj ceni. Naš cilj je da kupci budu što bolje informisani o ponudi Villager VLP 5220 2BSC na tržištu Srbije. Vrlo lako nalazite željeni proizvod za kategoriju Akumulatorske bušilice odvrtači cene, ne morate da lutate od sajta do sajta za Villager Akumulatorske bušilice odvrtači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager VLP 5220 2BSC sa PRODAVCEM. EPonuda ne može da garantuje potpunu tačnost specifikacije i slika za Villager VLP 5220 2BSC. Pre kupovine, podatke za Villager VLP 5220 2BSC proverite na sajtu PROIZVOĐAČA.


Zašto je Cristiano Ronaldon jedan od sportista od kojih očekujemo najviše u 2019.godini? - ESQUIRE.RS\nPortugalaski superstar je ovog leta digao sidro i napustio madridski Real, posle blistavih devet godina. Na iznenađenje mnogih, posle tri vezane titule prvaka Evrope, prvo je Zinedin Zidan napustio špansku prestonicu, da bi za njim krenuo i jedan od najboljih igrača u istoriji fudbala. Zemljotres u fudbalskoj Evropi trajao je nedeljama tokom i nakon pregovora sa italijanskim Juventusom i Ronaldo je konačno zadužio dres Stare dame.\nVeć posle par dana, zaradom od dresova, Italijani su praktično otplatili kredit za njegov transfer iz Španije, a Cristianu je bilo potrebno nekoliko mečeva da uđe u ritam i privikne se na Apenine. Delom i zbog toga, as Portugala propustio je Ligu nacija sa reprezentacijom i glavni fokus prebacio je na klub. To se za sada isplaćuje, s obzirom na to da je već na dvocifrenoj koti golova za crno-bele koji su napravili tim za danas i za sada melju sve pred sobom - kako u Italiji, tako i u Ligi šampiona. Štaviše, u najužem su krugu favorita za osvajanje prestižnog takmičenja već nekoliko sezona i svi se u gradu FIAT-a nadaju da je dolaskom Ronalda mozaik konačno legao.\nUpravo zbog toga treba očekivati da iduća godina bude početak portugalčeve labudove pesme, jer ima 33 godine, kvalitetan i iskusan tim napravljen da vrati ušati trofej u Torino, ove ili najkasnije sledeće sezone. Iako i dalje besprekorno spreman, Ronaldo neće moći da prevari godine i jasno je da ima još dve, maksimalno tri godine u nogama, na nivou na koji nas je navikao. Zapravo, Leo Messi i on su toliko podigli lestvicu, da za njih dvojicu i odlična sezona nije dovoljno dobra ukoliko sve timske i individualne nagrade ne završe u njihovim rukama. Dojučerašnji saigrač asa Juvea, Luka Modrić, prekinuo je tačno deset godina dugu dominaciju udarnog dvojca svetskog fudbala, te je podigao Zlatnu loptu pre desetak dana, a gde ćete veći motiv za Cristiana od toga? Dok god nije najbolji na svetu, dok god ne postigne najviše golova i - manje važno, reći će zli jezici - ne osvoji sve trofeje sa klubom i reprezentacijom, neće se zaustaviti. Nažalost, čak i onih koji ga ne vole, lagano se bliži kraj karijere koja će za koju godinu možda i biti najbolja u istoriji igre, te - vremena se nema i bitan je svaki gol, svaka pobeda i trofej.\nUskoro se očekuje i njegov povratak u nacionalni dres u kojem će predvoditi Portugal u kvalifikacijama za EURO 2020. godine, na kojem bi mogao i da se oprosti od reprezentacije. Još jedan faktor koji je izuzetno bitan jeste i rivalitet sa Messijem i činjenica da obojica imaju po pet priznanja za najboljeg na svetu u jednoj godini. Ukoliko donese Juventusu toliko čekanu titulu evropskog šampiona, Ronaldo bi mogao da preuzme primat. Voleli ga ili ne - ne sumnjajte u njegovu rešenost.


Tag / Najbolji tim / Vesti online\nUEFA: Ovo je najbolji tim sezone Lige šampiona\nUEFA je objavila najbolju ekipu Lige šampiona u kojoj su osmorica igrača Reala, dok je za najlepši gol sezone proglašen pogodak Marija Mandžukića u finalu.\nU najboljem timu UEFA Lige šampiona svih vremena Ronaldo, Mesi, Kasiljas, Lam…\nEvropska fudbalska asocijacija (UEFA) izabrala je najbolji tim Lige šampiona svih vremena. Mesto u timu našlo je 11 igrača koji su najviše puta birani u ekipu godine, među kojima najviše...\nUEFA objavila imena 40 fudbalera za najbolji tim za 2016. godinu\nEvropska fudbalska federacija (UEFA) objavila je imena 40 kandidata za najbolji fudbalski tim za 2016. godinu.\nVestionline, Telegraf.rs 1 komentar\nEL: Krstić u najboljem timu, Teo u drugoj petorci\nNajbolji srpski centar Nenad Krstić ponovo je nagrađen za odličnu sezonu, pošto je izabran u prvu petorku Evrolige, dok je njegovom saigraču Milošu Teodosiću pripalo mesto u drugoj petorci ove...\nKrstić i Teodosić kandidati za najbolji tim Evrolige\nEvroliga je saopštila imena deset kandidata za idealnu petorku, a među njima su i dvojica srpskih reprezentativaca iz moskovskog CSKA, Nenad Krstić i Miloš Teodosić.\nGeret Bejl izabran za najboljeg igrača Premijer lige\nFudbaler Totenhema Geret Bejl proglašen je za najboljeg igrača Premijer lige za ovu sezonu u izboru Udruženja profesionalnih fudbalera (PFA).\nNavijači izabrali UEFA tim godine\nBane Ivanović u konkurenciji za tim sveta\nEP: Radičević i Janković u prvoj petorci EP\nJuniorski reprezentativci Srbije Nikola Radičević i Nikola Janković našli su se u idealnoj petorci na Evropskom prvenstvu u Letoniji i Litvaniji.\nŠpanski fudbaler Andres Inijesta izabran je danas za najboljeg igrača Evropskog prvenstva u Poljskoj i Ukrajini.\nPortal Goal.com ponovo odao priznanje Džajiću\nLegendarni fudbaler beogradske Crvene zvezde Dragan Džajić našao se na listi 10 igrača koji su kroz istoriju najviše doprineli svojim reprezentacijama na prvenstvima Evrope, po izboru popularnog...\nE.V. 2 komentara\n"Opta Stats" objavila najbolji tim Premijer lige za sezonu 2011/2012, u kome se našao i kapiten "orlova".


NOVI IZGLED TRADICIONALNE KERAMIKE - Lux Life luksuzni portal: Moda, Stil, Trendovi, Kolekcije 2014...\nZapočela je sa Gran Mogol kolekcijom keramičkih obloga koje su apstraktne i trodimenzionalne, a sada je obogaćena novim poglavljem. Virtual Nature je veoma dekorativna kolekcija, inspirisana prirodnim elementima i reinterpretirana u savremenom ruhu. Realizovana je zahvaljujući iscrpnom radu i komplikovanim tehnikama ručnog oslikavanja, što je inače obeležje Pecchioli brenda. Žabe, ribe, listovi i cveće kreiraju ornamentalne motive u ovoj kolekciji koji su dizajnirani veoma prefinjenim tehnikama. Oni možda podsećaju na neka prošla vremena, ali su napravljeni od savremenih materijala pa se stoga savršeno uklapaju u savremenim okruženjima. Zbog izrade obloga od zlata i platine, Virtual Nature kolekcija nam daje sasvim novi uvid u umetnost izrade keramike…\nPROČITAJTE SLEDEĆI TEKST: ULEPŠAJTE SVOJ DOM MURALIMA\nUmbra CENA od 125,00 €\nTRUSSARDI CENA 23.100,00 rsd


Naslovnica NAJNOVIJE Privreda Škoda Praha spremna da gradi Drugi blok TE Pljevlja\nPljevlja – Vlada Crne Gore ostala je pri čvrstom stavu da ne odustane, nego, naprotiv, da insistira na početku gradnje Drugog bloka Termoelektrane Pljevlja bez daljeg odlaganja i to iz ekonomskih odnosno energetskih, ali i ekoloških razloga jer se na taj način trajno rješava sadašnji ekološki problem Pljevalja, saopšteno je Dnevnim novinama iz Vlade.\nKompanija koja će graditi drugi blok Termoelektrane Pljevlja Škoda Praha, spremna je da odmah krene u posao. Prema informacijamaDnevnih novina oni su spremni od dana potpisivanja ugovora da krenu u izgradnju drugog bloka.\nPo onome što je predviđeno dinamičkim planom Škoda Prahe, češka kompanija bi, prema informacijama Dnevnih novina, za tri godine izgradila Drugi blok Termoelektrane čime bi bilo riješeno i ekološko pitanje Pljevalja, što je i jedan od ključnih uslova za realizaciju ovog projekta.\nPodsjećamo da su Dnevne novine juče objavile da su preksinoć vođeni pregovori sa italijanskom kompanijom A2A o ostanku u Elektroprivredi Crne Gore s obzirom na to da je 30. septembra ove godine istekla važnost Privremenog sporazuma koji su 2. aprila 2015. godine zaključili Vlada i A2A.\nU jučerašnjim odgovorima Vlade na pitanja Dnevnih novina potvrđena je odlučnost Vlade da ne odustaje od izgradnje drugog bloka TE.\n„Predstavnicima kompanije A2A, to je jasno predočeno, kao što je predočena i opredijeljenost Vlade da u Elektroprivredi zadrži strateškog partnera”, navedeno je iz Vlade.\nTokom nekoliko rundi pregovora Crna Gora je dobijala veoma primamljive ponude od Italijana, uz uslov da makar prolongiraju izgradnju drugog bloka Termoelektrane u Pljevljima.\nTakođe, predstavnici A2A su insistirali na tome da Vlada ne drži tako čvrst stav o gradnji Drugog bloka. Sa druge strane, Vlada je odgovorila predstavnicima italijanske kompanije da nije spremna da se odrekne drugog bloka Termoelektrane i ponovila da je to njen prioritet i najbolji način da se riješi ekološki problem u Pljevljima.\nU javnosti se spekulisalo da su Italijani zbog odlučnosti da grade drugi blok sa ili bez A2A najavili i mogućnost da odu iz Elektroprivrede i da prodaju svoje akcije. Akcije bi shodno ugovoru prvo bile ponuđene Vladi, a ukoliko bi A2A odlučila nekom trećem da ih proda, morala bi, shodno ugovoru, da zatraži odobrenje naše Vlade. Na ovaj način Crna Gora će, ukoliko do nje dođe, direktno kontrolisati prodaju 41,74 odsto akcija koje A2A posjeduje u EPCG.


Panonskog mora više nema, ali Panonija so je tu da ostane! - PANONIJA SO\nRegionalni lider u proizvodnji soli, novosadska kompanija Bom Trade, prešla je 12 godina dug put. Taj put do sada je ispunjen konstantnim podizanjem kvaliteta proizvoda, ulaganjem u proizvodnju i proširivanje asortimana… Sve to uz neprestanu brigu o potrebama kupaca, ali i o promociji zdrave ishrane i zdravijeg života, pre svega kroz brend “Panonija so”.\nTržište morske soli\nPočeli smo kao distributeri soli za posipanje puteva tokom zimske sezone, a tokom godina izrasli smo u jednog od lidera na tržištu Srbije u toj kategoriji - kaže za Kurir Marko Miljković, direktor marketinga Bom Trade.\nNaš sagovornik dodaje i da su kroz postojeći biznis, stičući nova iskustva i znanja, uvideli da postoji veliki potencijal kada je reč o tržištu morske soli u Srbiji.\nTako je 2015. u Novom Sadu, otvorena prva fabrika za preradu i proizvodnju morske soli u Srbiji - Panonija so, kao jedan od brendova kompanije Bom Trade. Godišnje uvezemo oko 100.000 tona soli, a preradimo više od 30.000 tona. Posedujemo moderne proizvodne pogone, a u sklopu naše kompanije nalazi se i laboratorija sa savremenom opremom - u kojoj konstantno radimo na unapređenju kvaliteta. Solana je, zahvaljujući velikim investicionim ciklusima, potpuno automatizovala proces rada - navodi Miljković.\nMorska so dolazi iz južnih zemalja Mediterana - Tunisa i Egipta, kao i sa Italijanskih ostrva Sicilije i Sardinije. So dolazi brodovima do luke Konstanca u Rumuniji, a zatim rečnim baržama sve do luke Novi Sad, u blizini koje je smeštena i naša fabrika. A tamo…\nSo prvo prolazi kroz sistem pranja, gde se otklanjaju sve nečistoće. Sledi prolazak kroz sistem sušenja, potom ide na sita i na kraju se razvrstava po veličini – ističe naš sagovornik.\nVrtoglavom uspehu ovog domaćeg brenda, doprinelo je i to što su za sve vreme uspona i rasta Bom Trade, u glavnom fokusu kompanije bile tri stavke, najbitnije u današnjem svetu, kako za biznis, tako i za potrošača, a to su: kvalitet, inovacije i održivost.\nTri kategorije proizvoda\nSvi prozvodi Panonija so potpuno su prirodni, i odlikuje ih visok procenat sadržaja natrijum-hlorida.\nMorska so nastaje prirodnim procesima isparavanja slane vode, pri čemu svi njeni sastojci ostaju očuvani. Ima široku primenu u svakodnevnom životu, jer sadrži više od 80 hemijskih elemenata, počevši od natrijum-hlorida, preko kalijuma i magnezijuma, do mangana. Zahvaljujući tome poznato je njeno višestruko korisno dejstvo na ljudski organizam i zdravlje.\nI stare navike se, navodi Miljković, polako menjaju:\nBez obzira što se kamena so koristi više od morske na našem geografskom podneblju, trend korišćenja morske soli koji je u svetu već sveprisutan, polako dolazi i u Srbiju. Zbog svojih zdravih elemenata, sve više se baš morska so koristi i u ljudkoj, ali I u ishrani domaćih životinja, kao sastavni deo mešavine za stočnu hranu – pojašnjava Miljković.\nNezaustavljivi rast ovog lidera u jugoistočnoj Evropi, možda se najbolje ogleda u činjenici da su asortiman svojih proizvoda obogaćivali iz godine u godinu… Tako sada u portfoliju kompanije postoje tri kategorije proizvoda: so za ishranu životinja, industrijska so, kao i dve vrste soli za ljudsku upotrebu – Panonija sitna i krupna morska so.\nSo uvek nađe put\nOva domaća fabrika, može se pohvaliti kvalitetom koji je na svetskom nivou, te su i trenutni trendovi, kao i dalji planovi u skladu sa tim:\nSo izvozimo u Mađarsku, Hrvatsku, Bosnu i Hercegovinu, a plan nam je da izvoz proširimo i na dalja tržišta u EU. Zastupljena je, naravno, i u našim maloprodajnim objektima. So uvek nađe svoj put. – zaključuje Miljković.\nStoga, ukoliko želite da se hranite zdravije i za sebe i svoju porodicu tražite uvek zdraviju alternativu – neka Panonija so nađe put i do vašeg stola.


Gojko Perović: Crkva nema plan da sastavlja novu Vladu - 15.09.2020, Sputnik Srbija\nRektor Cetinjske bogoslovije Gojko Perović kaže da Srpska pravoslavna crkva u Crnoj Gori nema nikakav interes ni plan da učestvuje u formiranju Vlade Crne Gore. 15.09.2020, Sputnik Srbija\nsvet, vesti, gojko perović, crna gora, ranko krivokapić, spc, region\n17:19 15.09.2020 (Osveženo: 03:59 26.08.2021)\n„Mišljenje vernika i sveštenika je da se je Crkva zadesila na političkoj raskrsnici, odnosno nevoljno ušla u doba predizborne kampanje u Crnoj Gori. Svi dobro znate da se to desilo na način da je vlast ušla u jednu avanturu sa Zakonom o slobodi veroispovesti koji je izazvao veliki protest vernika, sveštenika i drugih građana koji ne pripadaju Crkvi, ali koji su u ovako lošem zakonu prepoznali kršenje Ustava“, naveo je Perović, prenosi B92.\nOn je ocenio da se predlaganjem spornog zakona uvela u Crnu Goru društvena nestabilnost.\nPovodom pozivanja crkvenih velikodostojnika da ne glasaju za trenutnu vlast u ovoj državi, Gojković napominje da to rCkva do sada nikada nije radila i veruje da to više nikada neće raditi.\n„Imala je pravo, imamo primere u drugim zemljama zapadne demokratije da se Ckva, pravoslavna u Grčkoj, kao i katolička u Italiji, da se (uključuju u kampanje) kada dođe do preplitanja društvenih i građanskih tema koje su istovremeno bitne i za život Crkve. Odugovlačenje prethodne vlasti da ovaj zakon reši po preporukama evropskih institucija dovelo je Crkvu u situaciju da pozove ljude ne da glasaju za neku stranku, nego da ne glasaju za one stranke koja su dovela do takvog jednog lošeg zakona", ocenio je Perović.\nPrema njegovim rečima, Srpska pravoslavna crkva u Crnoj Gori je veoma uticajan društveni faktor i dodaje da se ne može „makazama podeliti gde je granica društvenog i političkog, i tako treba i da ostane“.\n„Crkva nema formalnu političku angažovanost, niti je zainteresovana da je ima. Dakle, uticaj Crkve je veliki, pa je samim tim i uticaj mitropolita Amfilohija veliki, i mimo granica Crne Gore, i mimo prostora Balkana“, rekao je on.\nNada se da će se crkva nakon ovih izbora „rastati sa politikom“ i dodaje da „Crkva nema interesa niti plan da se bavi sastavljanjem Vlade Crne Gore“.\n„Nikakvog prostora nema da se crkva bavi sastavljanjem bilo koje vlade, ni ove sad, ni bilo koje buduće“, podvukao je on.\nCrna Gora neće biti teokratska država\n„Krajnji interes je da Skupština Crne Gore u novom sazivu izglasa kvalitetan Zakon o slobodi veroispoviesti, a moguće je da sa tim u paketu ili pre toga dođe do rešavanja pitanja nepotpisanog ugovora države sa Srpskom pravoslavnom crkvom“, kazao je Perović.\nOn je odbacio spekulacije da će Crna Gora ubuduće biti teokratska država.\n„Propali projekat državne Crkve nas vraća u prostor sekularizma i udaljava od bilo kakve teokratije. Kao što ne želimo državnu crkvu, tako nemamo ambicija niti vidimo bilo kakvu korist za crkvu da se pravi nekakva crkvena država niti je to moguće u 21. veku“, poručio je Perović.\nOn je demantovao i spekulacije o uticaju SPC na izbor Zdravka Krivokapića za lidera opozicije na održanim izborima.\n„Krivokapić je slobodan čovjek, intelektualac, profesor Univerziteta, i nađite mi zemlju u Evropi u kojoj bi mogla da mu se pripiše kao greška to što je vernik i što posećuje crkvene skupove. To su veze meni poznate profesora Krivokapića sa crkvom, ali to je svetlosnim godinama daleko od toga da se Crkva prema njemu odnosi kao prema nekom eksponentu“, rekao je Perović.\nOn za međuetničke incidente koji su zabeležene nakon izbora rekao da su „instruisani iz centara političke moći“, kao i da „oni ne odražavaju realno stanje suživota u Pljevljima i u drugim mestima“.\n„Ja bih lično stao i branio bilo kog muslimana, kao što sam spreman da branim pravoslavnu crkvu“, poručio je Perović.\nAbazović: Veliki pritisak se vrši na mene, živim pod policijskom pratnjom\nČlan Krivokapićevog tima: Zakon o slobodi veroispovesti biće prvi na dnevnom redu


Muzičko takmičenje Šareni talenat - Sombor portal\nПочетна Сомбор Muzičko takmičenje Šareni talenat\nMuzičko takmičenje Šareni talenat\nOtvoren poziv za osnovce sa teritorije grada da pokažu svoj pevački talenat.\nU okviru međunarodnog festivala „Šareni vokali“, a povodom 150 godina postojanja „Somborskog pevačkog društva“ otvoren je poziv za sve osnovce sa teritorije grada da, ukoliko žele, pokažu svoj pevački talenat.\nSvi koji žele da učestvuju potrebno je da odaberu jednu od dvadeset ponuđenih pesama sa stranice „Šareni vokali“ i nauče je, sami ili uz pomoć svojih roditelja, učitelja ili nastavnika muzičke kulture.\nPrijava i takmičenje „Šarenih talenata“ zakazano je za subotu 21. avgust dvorištu „Somborskog Pevačkog društva“ na „mini šarenom stejdžu“ i biće održano tog dana u dva termina: od 11 do 13 sati i od 18 do 20 časova.\nNakon selekcije, 15 učesnika će u oktobru imati priliku da peva „šarene hitove“ uz pratnju Gradskog dečjeg hora „Šareni vokali“.\nPobednik „Šarenog talenta“ od produkcije dobija jednu kompoziciju sa kojom će naredne godine učestvovati na međunarodnom festivalu „Šareni vokali“.\ntam @ Soinfo.org\nПретходниTURNIR U ODBOJCI NA PESKU\nСледећиPonude za prodaju stanova do polovine septembra


IZVEŠTAJ SA SEMINARA ZELENE JAVNE NABAVKE – Udruzenje Sredina\nPredstavnici Udruženja građana SREDINA prisustvovali su 7.11.2019. godine seminaru „Zelene nabavke“, koji je održan u Kući ljudskih prava u Beogradu u organizaciji nevladine organizacije ALHem. Ovaj seminar organizovan je u okviru projekta “Zelene javne nabavke kroz sinergiju zainteresovanih strana”, koji se sprovodi uz podršku Ambasade Kraljevine Norveške i Balkanskog fonda za demokratiju. Na seminaru je bilo reči o zelenim nabavkama, smernicama i kriterijumima za njih i pravnim dokumentima koji ovu oblast regulišu kod nas, u EU i regionu. Donošenje novog Zakonu o javnim nabavkama očekuje se do kraja novembra, a u ovaj propis biće uključen i segment koji se odnosi na zelene javne nabavke.\nZelene javne nabavke doprinose manjoj potrošnji resursa i značajno smanjuju negativne uticaje na životnu sredinu. Republika Srbija se u okviru pregovora za pristupanje EU obavezala da će promovisati zelene nabavke u okviru održivih javnih nabavki. Trenutni strateški okvir Srbije obuhvata Strategiju razvoja javnih nabavki za period 2014- 2018. godine, kao i novu Strategiju razvoja javnih nabavki za period 2019- 2023. godine koja je u postupku usvajanja.\nPrimenom kriterijuma zelenih javnih nabavki podstiče se održivije korišćenje prirodnih resursa i sirovina, jer se razmatra ceo životni ciklus proizvoda, ima uticaj na ceo lanac snabdevanja i podstiče primenu kriterijuma zelenih nabavki i u privatnom sektoru. Ovi kriterijumi daju snažan podsticaj organizacijama za inovacije i razvoj dobara/radova/usluga sa manjim negativnim uticajem na životnu sredinu, doprinose podizanju svesti građana o značaju „zelenih“ dobara, radova ili usluga i tako utiču na njihovu veću potražnju, doprinoseći održivom razvoju. Zelene nabavke su jedan od elemenata održivih nabavki, u kojima se uključuju socijalni i ekonomski kriterijumi, podstiče cirkularna ekonomija, dugoročno utiče na smanjenje cena „zelenih“ dobara, usluga ili radova, doprinosi postizanju ciljeva unapređenja životne sredine države i na taj način podiže kvalitet života građana.\nČesto je slučaj da naručioci nabavljaju proizvode koji zadovoljavaju kriterijume zelenih nabavki, a da nisu ni svesni toga. Neki od najčešćih usluga/proizvoda koji se nabavljaju putem zelenih nabavki su IT oprema, nameštaj, hemikalije za čušćenje i usluge čišćenja, javna i ostala rasveta, kancelarijski materijal, električni aparati. U velikim sistemima jako je važno da se ovi proizvodi nabavljaju u skladu sa kriterijumima zelenih nabavki, pri čemu se vodi računa da oni budu reciklabilni, da ne sadrže supstance koje izazivaju zabrinutost i da imaju produženi vek trajanja.\nZelene javne nabavke u Srbiji su na samom početku. Uspostavljen je odgovarajući pravni okvir za razvoj ovog instrumenta kroz Zakon o javnim nabavkama i odgovarajuću Strategiju razvoja javnih nabavki u Republici Srbiji koje su trenutno u fazi revidiranja. Određeni pomaci postignuti su i u oblasti nabavke energetski efikasnih proizvoda/usluga, kroz usvajanje i primenu Pravilnika o minimalnim kriterijumima u pogledu energetske efikasnosti u postupku javne nabavke dobara.\nevropska unija, izvestaj, seminar, standardi, zelene javne nabavke\nPrev post Proizvodnja plastike u Evropi opada, a reciklaža raste Next post 10 PRIORITETA ZA UNAPREĐENJE EU PROPISA U OBLASTI UPRAVLJANJA OTPADOM


RR PODIGAO PRODAJU ZA TREĆINU - Lux Life luksuzni portal: Moda, Stil, Trendovi, Kolekcije 2014...\nRR PODIGAO PRODAJU ZA TREĆINU\nOčigledno je da je gotovo sa recesijom, pogotovu kada se pogleda rast prodaje od 33% kod Rolls Royce-a u prvih 6 meseci 2014. godine u odnosu na isti period prošle godine...\nOva brojka postaje još neverovatnija, kada se pogledaju podaci iz Evrope, gde je prodaja skočila čak 60%. Najveći rast posle Evrope je u Azija sa 40% rasta, a srednji istok je treći sa 30%.\nTržište sa najvećom prodajom je Nemačka, gde se prodaja duplirala. Što se tiče Amerike RR nije izneo podatke koliko su porasli, ali su objavili da je ostvaren značajan pomak.\nTorsten Müller-Ötvös, direktor Rolls Royce-a je izjavio:\n"Ovo je odličan rezultat za ovu polovinu godine što pokazuje poverenje klijenata u nas i našu kompaniju i naše automobile. Novi RR Wraith je imao neviđen uspeh u super luksuznom segmentu, sa novim modernim stilom i tehnologijom. Tu je i neprikosnoveni RR Phantom i Ghost Series II koji dolazi na jesen ove godine."\nPROČITAJTE SLEDEĆI TEKST: NOVI ASTON MARTIN V8 VANTAGE


Zvanični srednji kurs iznosi danas 117,5792 dinara za evro, što je neznatna promena u odnosu na juče, objavila je Narodna banka Srbije.\nDinar će prema evru imati nepromenjenu vrednost na mesečnom i godišnjem nivou, kao i u odnosu na početak godine.\nIndikativni kurs dinara prema dolaru je ojačao danas za 0,3 odsto na 100,8052 dinara za dolar.\nDinar je prema dolaru slabiji za 1,8 posto na mesečnom nivou, na godišnjem jači za 6,7 procenata, a u odnosu na početak godine je porastao za 4,1 odsto.\nDinar stabilan, kurs 117,5959\nDinar stabilan, kurs 117,5958\nDinar stabilan, kurs 117,5802\nDinar stabilan, kurs 117,58\nPrioriteti Ministarstva trgovine, turizma i telekomunikacija u narednom periodu biće pre svega saniranje štete koju je turizmu nanela pandemija korona virusa, ali i ostali ciljevi koji su zacrtani još ranije, među kojima su i završetak kapitalnih projekata u oblasti informatičkog društva, kaže buduća ministarka Tatjana Matić.


Socijalni partneri trebalo bi od početka naredne nedelje da počnu konkretnije pregovore o visini minimalca za narednu godinu, a u sredu, 19. avgusta, biće održan kolegijum Socijalno- ekonomskog saveta čija će jedna od tema biti upravo minimalna cena rada, rekao je Tanjugu predsedavajući SES-a i predsednik UGS Nezavisnost Zoran Stojiljković.\nStojiljković je podsetio da je zakonski rok za donošenje odluke o visini minimalca u 2021. godini 15. septembar i da, ukoliko se socijalni partneri oko toga ne dogovore u predviđenom roku, konačnu odluku donosi Vlada Srbije. Sindikati su stava da treba izjednačiti minimalnu cenu rada sa minimalnom potrošačkom korpom koja iznosi 37 500 dinara, dok je svega 15 odsto poslodavaca, koji su učestvovali u istraživanju Unije poslodavaca Srbije, spremno da prihvati povećanje.\nOd 1. januara ove godine cena rada u Srbiji iznosi 30 022 dinara, odnosno 172,54 dinara (neto) po radnom satu, što je za 11, 1 odsto više nego što je minimalac iznosio u 2019. godini (27 022 dinara). Procenjuje se da oko 350 000 radnika u Srbiji prima minimalac.


Košarka – Knjaževac vesti\nU Knjaževcu se ponovo igra košarka. Nakon gašenja Košarkaškog kluba Knjaževac i kratkog perioda u kome je grad bio bez kolektiva u ovom sportu, 22. decembra 2015. godine formiran je novi klub sa starim imenom, Košarkaški klub Leda. Prvi košarkaški ...\nPrva utakmica i ubedljiva pobeda mladih košarkaša iz Knjaževca (Foto) –\nnovembar 12, 2016\tLeave a comment\n– Prva utakmica mladih košarkaša novoformiranog Kluba „Leda“ završena je ubedljivom pobedom. U današnjoj utakmici koja je odigrana u okviru Pionirske regionalne lige u Knjaževcu, sastale su se ekipe KK Leda – OKK Sokobanja.Pionirska ekipa domaćeg i novoformiranog kluba“Leda“ ...\nKnjaževac : Novoformirani Košarkaski klub „Leda” vrši upis članova –\nseptembar 14, 2016\tLeave a comment\nNovoformirani košarkaški klub „Leda“ iz Knjaževca vrši upis članova, dečake i devojčice od 7 do 13 godina. Treninzi se održavaju u hali Kaplar. Plan uprave je da u novoformiranom klubu rade tri trenera, što do sada nije bilo u mladjim ...\nKnjaževac : Prijavi i ti svoj teren za košarku –\navgust 24, 2016\tLeave a comment\nKompanija Mozzart pokrenula je 2014 akciju „Sto terena za jednu igru“ sa željom da pomogne u obnovi košarkaških terena širom Srbije, kako bi se sportski duh ponovo vratio u zemlju šampiona. Redakcija Knjaževačkih vesti primetila je da do sada nije ...\nSvetoilijski turnir u Knjaževcu –\nU Knjaževcu se od 29. do 31. jula održava Turnir u Basketu “3 na 3″ – “Sveti Ilija Gromovnik“ Teren predviđen za ovu manifestaciju je u Jablaničkoj ulici na – Crvenskom putu. Propozicije i takmičarski deo: Ekipu sačinjavaju 3 igrača + ...\nKnjaževac : Poraz domaćih košarkaša (Foto & Video) –\nKošarkaši Knjaževca u sinoćnjem odlučujućem derbiju nisu uspeli da se plasiraju u Drugu ligu. U velikom derbiju poslednjeg kola Regionalne lige, sinoć u hali Kaplar, poraženi su od Rtnja rezultatom 84:75 (po četvrtinama (24:21,22:22,13:18,16:23) ) , tako da su gosti ...\nBoljevac: Rtanj na bod Knjaževcu, odlučuje poslednje kolo –\nKošarkaši Knjaževca su izgubili utakmicu pretposlednjeg kola Prve regionalne lige Istok od ekipe Jastrebca rezultatom 82:80 i zakomplikovali situaciju oko prvog mesta. To je iskoristio drugoplasirani Rtanj, koji je pobedom od 99:76 protiv niškog OKK Juniora došao na bod lideru ...


U nedelju sunčano, tek uveče ponegde moguće nepogode – KRUŠEVAC.LINK\nOvde si trenutno: Home / SERVIS / U nedelju sunčano, tek uveče ponegde moguće nepogode\nU nedelju sunčano, tek uveče ponegde moguće nepogode\nU Srbiji u nedelju sunčano i toplo. Sredinom dana u zapadnim, a posle podne i uveče u južnim i jugozapadnim predelima Srbije biće promenljivo oblačno sa lokalnim pljuskovima i grmljavinom, a biće uslova i za kratkotrajne grmljavinske oluje i nepogode.\nBiometeorološka prognoza za Srbiju za: 15.07.2018. – NEDELJA: Optimalni termički uslovi pogodovaće većini hronično obolelih, ali se izvesna opreznost savetuje srčanim bolesnicima i osobama sa osetlјivim nervnim sistemom.U drugom delu dana izvesne tegobe mogu osetiti astmatičari u zapadnim i jugozapadnim delovima zemlјe. Meteoropatske reakcije su moguće u blažoj formi. Preporučuje se primena adekvatne zaštite od UV zračenja i smanjenje fizičkih napora.


TURSKA ŠTAMPA 08.11.2018\nList „ Haber Turk “ je preneo da izjavu ministra odbrane Republike Turske Hulusi Akara, koji je za odluku State Departmenta u vezi davanja nagrade za pružanje informacije u vezi vođa terorističke organizacije PKK . Akar je kazao da odluku State Departmenta smatra pozitivnom ali da je ovo kasno donešena odluka. Turski ministar odbrane je kazao da je isti stav od State Departmenta očekuje kada je u pitanju teroristička organizacija JPG.\nList „ Hurijet “ je preneo da Evropska unija i dalje podržava nastavak pristupnih pregovora sa Republikom Turskom.\nList „Vatan“ je preneo da je na sastanku Međunarodne telekomunikacijske organizacije koji je održan u Dubaiju, Turska dobila podršku 146 zemalja, i postala član ove organizacije.\nU vesti se ističe da je na sastanku održanom 5 novembra 2018 godine, Turska izabrana za člana upravnog odbora ove organizacije.\nJutarnje izdanje lista „ Sabah „je prenelo vest u vezi zračnog prijevoza, u kojoj se ističe da je do oktobra ove godine preko 182 miliona ljudi koristilo usluge turskih aerodroma. U vijesti se ističe da je broj domaćih letova iznosio 75583 , dok je broj vanjskih leova premašio 61000 što predstavlja rekord svih vremena.\nList „ Star „ je preneo da je u Indoneziji počeo sajam FNSS. U vesti se ističe da će Turska biti predstavljen tenkom KAPLAN, i očekuje se da će u modifikovanom izdanju biti jedan od najposećenijih štandova na ovom sajmu .


септембар 2020 - Biznis i Finansije\nKorona virus gurnuo je preko noći milione zaposlenih širom sveta na režim rada od kuće. Tako se ponašala i većina firmi u Srbiji koje su na taj način mogle da reorganizuju poslovanje. Poslodavci su slali deo radnika ili sve zaposlene u „kućne kancelarije“, pre svega iz zdravstveno bezbednosnih razloga. Istovremeno, nastojali su da digitalizuju što veći broj procedura i procesa.\nAnketa koju su među kompanijama, od marta do juna 2020, sproveli Privredna komora Srbije (PKS) i USAID-ov Projekat saradnje za ekonomski razvoj, pokazala je da je ovom privremenom rešenju, odnosno radu od kuće tokom vanrednih okolnosti, pribeglo skoro 60 odsto ispitanih. Svaka druga firma se sa virusom borila tako što je smanjila broj radnih sati.\nLakše se prilagodili oni koji imaju onlajn poslovanje\nTest za poslodavce u vidu prelaska na alternativne načine poslovanja, pokazao je da su se kompanije iz pojedinih branši dobro snašle, ne samo kada je reč o radu od kuće, nego i o plasmanu preko Interneta, što zajedno smanjuje potrebu za kancelarijskim prostorom.\nU online prostoru prednjače, logično je, IT firme, mada su se dobro snalazile i kompanije koje se bave proizvodnjom hrane i pića i poljoprivredom. Sa druge strane, dve trećine firmi zbog prirode posla nema mogućnost da potpuno pređe na e-poslovanje, poput industrije organizacije događaja, turizma, transporta.\nOko 13 odsto firmi je kao odgovor na krizu otvorilo internet prodavnicu, ili planira da to uradi, dok svaka treća vidi jačanje e-trgovine kao deo svoje strategije oporavka. A u takvoj strategiji, sve je manje potrebe za okupljanjem zaposlenih u tradicionalnom radnom prostoru.\nTroškovi kancelarijskog prostora\nJoš je upitno da li će kancelarijski prostor i lokali preživeti virus, budući da je iznenadni test pokazao i koliko kompanije mogu da uštede na nepotrebnom rentiranju i gomilanju pratećih troškova. Ne ohrabruje ni najavljeno poskupljenje struje od septembra, trošak za održavanje klima uređaja, kancelarijski materijal…\nU ovom trenutku okvirna računica je sledeća. Prema procenama agenata za nekretnine cena poslovnog prostora za izdavanje u Beogradu, kreće se od pet do 30 evra po kvadratu. Ukoliko su kancelarije smeštene u poslovnim kompleksima A i B klase, takozvani „service charge“ koji obuhvata grejanje, hlađenje, vodu, kanalizaciju, odnošenje smeća i električnu energiju utrošenu van prostora zakupca, održavanje i recepciju 24/7, košta od 2,5 do 4 evra po kvadratu.\nTo znači da bi mesečni izdaci za 50 kvadrata iznosili od 375 do 1.700 evra. A kompanije zakupljuju obično i mnogostruko veći prostor, pa i čitave spratove za svoje zaposlene, čime bi brojke na ime ušteda bile mnogo veće.\nKo je otkazivao, a ko traži prostor?\nNa pitanje kako je korona virus uticao na zakup poslovnog prostora, Predrag Simovski, suvlasnik agencija „Feniks“ i „Feniks rent“ odgovara da je situacija, posle pet meseci življenja sa virusom, došla u „kvazi“ normalu.\n„Na početku, kada je proglašena pandemija i niko nije znao šta će dalje biti, strah je terao firme da otkazuju prostor. Prednjačile su IT kompanije koje imaju veliki obrt kapitala. Nije se ni postavljalo pitanje smanjenja cene zakupa, nego ‘hvala, mi izlazimo’. I ti prostori su i danas prazni. Procena je da je tražnja u odnosu na prethodnu godinu pala za oko 30 odsto. Cene nisu toliko pale, koliko se smanjio broj realizacija, ali i tu bi trebalo biti oprezan, jer su avgust i januar dva meseca kada i u redovnim okolnostima nema mnogo posla, osim za izdavanje stanova studentima“, kaže Simovski za B&F.\nRelaksacija mera je probudila tržište, kaže naš sagovornik, a tokom drugog talasa korone, ima više upita nego u julu i uglavnom stižu od kvalitetnijih klijenata.\n„Upiti su sada kvalitetniji, a traže se kancelarije ili lokali. Zovu nas firme koje nameravaju da rentiraju prostor. To su ponovo pretežno IT kompanije, ili manje firme iz farmaceutske delatnosti, koje traže prostor za apoteke. Traži se prostor i za ugostiteljske objekte, ali se insistira na lepoj bašti. Lokale sa izlogom traži prehrambena industrija, picerije, prodaja odeće, tehnike“, objašnjava Simovski, dodajući da su cene pale, ali ne drastično. Veći pad se, kaže, očekivao u prvom talasu, jer su zakupci ili izlazili ili dogovarali nižu rentu.\nDa li će kancelarije postati „relikt prošlosti“?\nNi agenti, ni kompanije, a ni udruženja nisu radi da daju prognoze o opstanku kancelarija na duži rok. I dalje se prati stanje na terenu. Takav je bio i odgovor Katarine Bogdanović iz „Halo oglasa“ na pitanje „Biznisa i finansija“ da li će radni prostor i dalje biti neophodan i za branše kojima proizvodni proces dozvoljava da se više oslanjaju na rad od kuće.\n„To je i dalje teško proceniti, posebno na osnovu ponašanja tržišta. Nakon ukidanja vanrednog stanja tržište se aktiviralo, pa je potražnja za najmom kvalitetnog kancelarijskog prostora i dalje solidna. Trenutno je nešto bolja ponuda lokala, ali svakako, oni koji su kvalitetni i na dobrim lokacijama brzo se izdaju“, kaže Bogdanović .\nU Srbiji se prema podacima Privredne komore Srbije, posle ukidanja vanrednog stanja u kancelarije vratilo između 80 i 90 odsto zaposlenih, a kako će se odvijati dalja „seoba“ između stvarne kancelarije i one u kući najviše će zavisiti od zdravstvene situacije.\nKada je reč o ekonomskim faktorima koji mogu bitno uticati na dalju sudbinu tržišta poslovnog prostora, odnosno kakvi su učinci rada od od kuće na ukupno poslovanje, takve procene se veoma razlikuju i u svetu.\nIstraživanje Stenford univerziteta je pokazalo da je rad od kuće povećao produktivnost zaposlenih za 13,5 odsto, smanjio dane izostajanja s posla koje su zaposleni uzimali zbog bolovanja i da je generalno uticao na veće zadovoljstvo poslom. Do sličnih zaključaka su došli i istraživači u konsultantskoj kompaniji Global Workplace Analitics, koji ističu da bi čak 80 do 90 odsto zaposlenih u Sjedinjenim Državama rađe radilo od kuće.\nS druge strane, u istraživanju koje je časopis „Harvard Business Review“ sproveo među više od 1.200 menadžera u 24 zemlje u avgustu ove godine, izneti su poptpuno suprotni nalazi. Više od 40% menadžera u svetu je izrazilo sumnju da u uslovima masovnog rada na daljinu mogu efikasno da upravljaju radnicima, dok je skoro 60% direktora ocenilo da zaposleni koji rade od kuće imaju slabiji učinak nego kada posao obavljaju u kancelariji.\nZaposleni su se, pak, najviše žalili na to što njihovi šefovi očekuju „da stalno budu na raspolaganju“ u bilo koje doba. Za razliku od direktora, ocenili su da rade mnogo više nego u kancelariji i da zbog toga jako trpi njihov privatni život.\nRad od kuće ubija kreativnost\nU nedavnom izveštaju Nacionalne federacije za američku politiku, koji navodi časopis „The Atlantic“, takođe se upozorava da rad na daljinu ugrožava kreativnost deset najinovativnijih gradova u SAD. To su urbane sredine koje su se formirale oko univerzitetskih centara i koje imaju visoku produktivnost zahvaljujući tome što se tu direktno sreću naučnici, preduzetnici inovatori, investitori, dele ideje i interese i podstiču jedni druge.\n„Ako fizička izolacija potraje dugo to će imati loše posledice, jer nijedna aplikacija za virtuelne kontakte, ma koliko bila tehnološki usavršena, ne može da nadoknadi kreativnost koja se najviše ispoljava u komunikaciji uživo i u neposrednoj saradnji kroz timski rad“, zaključuje se u izveštaju.\nSijetl je doneo odluku o uspostavljanju minimalne zarade za vozače Ubera i Lifta, kojom, naravno, ove kompanije nisu zadovoljne.\nPosle kalifornijskih, i lokalne vlasti Sijetla pozabavile su se regulisanjem rada platformi za povezivanje vozača i osoba kojima je potreban prevoz.\nSavet Grada Sijetla naime od januara uvodi obaveznu minimalnu zaradu za vozače koji rade preko platformi poput Ubera i Lifta. Oni će svoje usluge morati da naplaćuju minimum 16,19 dolara po satu, kolika je minimalna satnica u kompanijama sa više od 500 zaposlenih u ovom gradu.\nSijetl međutim nije prvi američki grad koji se odllučio na ovakav potez. Slično je uradio i Njujork kako bi sprečio prezasićenje tržišta ovim uslugama. Međutim, iz Lifta i Ubera izražavaju nezadovoljstvo ovom odlukom jer će ona onemogućiti nekim vozačima da rade i zarađuju.\nNarodna banka Srbije je odmah pošto je Telekom Srbija izdao korporativne obveznice, od banaka koje su ih kupile, otkupila polovinu emisije, saznaje „Danas“.\nNacionalni telekomunikacioni operater Telekom Srbija krajem prošle nedelje emitovao je korporativne obveznice u vrednosti 23,5 milijardi dinara (oko 200 miliona evra), što su prve obveznice koje je neka domaća kompanija izdala od kada su proletos korporativne obveznice uvrštene u paket pomoći privredi u borbi protiv krize izazvane koronavirusom, podseća „Danas“ i dodaje da nas je o tome, iznenađujuće, obavestila Narodna banka, a ne sam Telekom.\nPrema saznanjima „Danasa“, četiri poslovne banke su kupci ovih petogodišnjih obveznica, a kako nezvanično saznaje taj dnevni list od upućenih u transakciju, Narodna banka je od njih već otkupila korporativne obveznice Telekoma u vrednosti od oko 100 miliona evra.\n„Danas“ tokom jučerašnjeg dana, međutim, nije dobio odgovor NBS na pitanje u vezi tog otkupa.\nNe znamo šta će biti dalje sa tim obveznicama\nGoran Radosavljević, profesor na FEFA, za „Danas“ ističe da je dobro što je neka kompanija emitovala obveznice, ali „na nesreću to je državna kompanija“, i ta je mera namenjena kao pomoć u borbi protiv kovida.\n„Ne znamo ko je kupio obveznice. Iako se radi o državnom preduzeću i u kome smo svi mi akcionari, nema transparentnosti. Ne znamo šta će biti dalje sa tim obveznicama. Pitanje je da li ih je neko kupio samo da premosti dok ih ne otkupi NBS kroz primarnu emisiju. Jeste da to rade i druge zemlje, ali kod intervencija ECB tačno se zna od koga se kupuje. Dalje, ako je NBS otkupila obveznice, da li ih je kupila po diskontnom ili po ceni kupona. Ako nije sa diskontom, zašto bi ih uopšte kupovala“, pita se Radosavljević.\nPaziti šta se potpisuje, posebno ono što piše sitnim slovima\nNa sajtu Ministarstva trgovine objavljena je preporuka u kojoj se navode stavke na koje putnici treba da obrate pažnju prilikom uplate aranžmana.“Preporučuje se putnicima da od 1. oktobra 2020. godine, prilikom kupovine novog putovanja, kao i prilikom ugovaranja zamenskog putovanja, obrate pažnju da li turistička agencija organizator turističkog putovanja poseduje licencu i propisanu garanciju putovanja“, navodi se na sajtu ministarstva.\nKako je rekao Aleksandar Seničić, direktor Jute, „Osiguravajuće kuće su do sada izdavale te polise, to je išlo po inerciji godinama unazad, jedno vreme su čak i poskupele shodno rizicima koje procenjuju osiguravači, ali nažalost to je sada izostalo“.\nBeograđanka je prodata, a Sava centar ni iz drugog pokušaja nije uspeo da dobije novog vlasnika, što ne znači da neka nova ponuda Grada Beograda, sa eventualno nižom cenom od 21,9 miliona evra, neće privući novog investitora. Uz Beograđanku i Sava centar, postoji još jedan prepoznatljiv simbol grada, koji je pre više od decenije već bio ponuđen na prodaju, ali se i danas vlasništvo nad njim vodi kao – društveno. To je Beogradski sajam.\nCrveni alarm i crvena svetla obasjala su 10. septembra Beogradski sajam.\nTada je uprava Beogradskog sajma istakla da je cela sajamska industrija od marta do danas prihodovala nula dinara, zbog pandemije koronavirusa.Uz to je, podsetimo, hala Beogradskog sajma tokom vanrednog stanja služila i kao privremena kovid bolnica.\nKako bi skrenuo pažnju na ovaj problem, Sajam je izveo i preformans osvetljivanjem svoje najveće hale u crveno.“Nakon što je proleće prošlo potpuno bez sajmova, jesen će odlukama Kriznog štaba Republike Srbije, očigledno biti ista takva.\nZa nas kao sajamske organizatore to znači prihod od nula dinara od marta do sada. Grad Beograd i Republika Srbija će ostati bez 14,4 milijardi dinara vrednosti prodatih roba i usluga, a hiljade zaposlenih u ovoj industriji bez posla.\nOvakva situacija je neizdrživa za nas i za celu industriju”, pisalo je u zvaničnoj objavi na internet stranici Beogradskog sajma.\nOvo svojevrsno upozorenje, pod nazivom “Crveni alarm za sajamsku industriju”, bio je deo svetske kampanje #RedAlertRestart, pokrenute sa namerom da se na globalnom planu javnosti ukaže na problem nemogućnosti rada industrije događaja.\nJoš uvek društvena svojina\nMeđutim, nije problem Sajma samo ovaj aktuelni – koronavirus.\nIako je još Ustavom iz 2006. predviđena transformacija društvene svojine u privatnu, a Zakonom o privatizaciji predviđeno obavezna privatizacija društvenog kapitala “najkasnije do 31.decembra 2015. godine”, Beogradski sajam je i dalje društveno preduzeće.Država i Sajam još se sude da bi se utvrdilo šta je državna imovina u sredstvima koje koristi Sajam, a šta nije. Postupak još uvek traje – presudom iz 2015. odlučeno je da je 26,48% ovih sredstava državna svojina, a tada je Privredni sud odbio zahtev Republike Srbije da se i ostatak od 73,52 % proglasi državnim, međutim, ova presuda još uvek nije pravosnažna.\nNa sam dan isteka roka za obaveznu privatizaciju, zakon je izmenjen tako što je uneta odredba da se privatizacija ne sprovodi nad preduzećima gde je pokrenut proces utvrđivanja udela državne svojine.\nKako posluje Beogradski sajam\nBeogradski sajam je, tokom 2019. godine, prema zvaničnim završnim računima dostavljenim Agenciji za privredne registre, poslovao sa dobiti.\nNeto profit u 2019. bio je 87,74 miliona dinara, dok je godinu pre dobit iznosila 62 miliona dinara.\nPoslovni prihodi Sajma lane su bili 1,14 milijardi dinara, dok je u 2018. od osnovne delatnosti prihodovano nešto manje – ukupno milijardu dinara.Ove godine prihodi će svakako biti drastično manji, pa se postavlja pitanje – kako će Sajam da isplati zarade zaposlenih, jer trećina svih prihoda ide na plate.\nTroškovi zarada i naknada za 172 zaposlena u Beogradskom sajmu tokom cele 2019. godine bili su 345 miliona dinara, što znači da je prosečna bruto plata po zaposlenom bila oko 167.252 dinara, odnosno 102.139 dinara neto.\nJoš jedan problem u poslovanju Sajma jeste nemogućnost naplate potraživanja od kupaca.\nTako, samo u 2018. i 2019. otpisana su potraživanja od 464,2 miliona dinara, odnosno, skoro 4 miliona evra.“Potraživanja po osnovu prodaje čija naplata kasni preko 60 dana smatraju se obezvređenima i vrši se ispravka vrednosti istih na teret rashoda”, stoji u Napomenama uz finansijski izveštaj za 2019. godinu.\nOd ukupnog iznosa potraživanja od kupaca u zemlji i inostranstvu preduzeće je u cilju naplate svojih potraživanja utužilo veći broj kupaca do kraja decembra 2019. godine za iznos od 152.302.000 dinara.\n“Celokupan iznos ovih potraživanja je indirektno otpisan”, stoji u ovom dokumentu Beogradskog sajma.Sa jedne strane, dakle, Sajam kontinuirano otpisuje potraživanja od kupaca, ali uspešno naplaćuje potraživanja od bivših zaposlenih.\nNa primer, potraživanja po osnovu manjkova od Steve Vitiza, i to u iznosu od 649.000 dinara – “Naplata se vrši preko administrativne zabrane, od penzije”, stoji u dokumentu.\nPotraživanje od bivšeg zaposlenog Nikole Andrića u iznosu od 367.000 dinara nastala su na osnovu izveštaja komisije i utvđene obaveze za obraćun i uplatu PDV kao i za advokatske usluge.\n“Potraživanja od zaposlenih u iznosu od 38.000 dinara odnosi se na više utrošene telefonske impulse na službenom mobilnom telefonu.\nBeogradski sajam je imao dinarska i devizna oročena sredstva kod Univerzal banke koja je završila – u stečaju.\nReč je o iznosu od 96,33 miliona dinara.\nNeslavni pokušaj privatizacije\nPokušaj privatizacije Beogradskog sajma, koji se prostire na 22 hektara, neslavno je propao 2009. godine.\nTada se, kao jedini zainteresovani kupac, javio konzorcijum “Verano-Rimini”.On nije prihvatio da Sajam kupi po ceni od najmanje 40 miliona evra, kako je to tražila tenderska komisija Ministarstva ekonomije.\nTada je najavljeno da će Beogradski sajam biti podržavljen, tojest da će prestati da postoji kao preduzeće u društvenoj svojini, što se ni do danas nije ostvarilo.\nI dalje na zvaničnom sajtu Agencije za privredne registre stoji: “Beogradski sajam”, društveno preduzeće sa potpunom odgovornošću, osnovano 7. novembra 1958. godine…


Ukrajina ne poštuje obaveze prema Rusiji | Energetski portal Srbije\nUkrajina ne poštuje obaveze prema Rusiji\n28.01. 2015 Svet\nZamenik predsednika ruske kompanije „Gasprom“ gospodin Aleksandar Miler na Evropskoj konferenciji za gas koja se održava u Beču izjavio je da Ukrajina ne plaća gas u punom obimu, čime ne poštuje obaveze iz ugovora. On je istakao da je Ukrajina do sada platila dug u iznosu od 3,1 milijardu dolara, što predstavlja samo jedan deo duga.\nPrema njegovim rečima, Ukrajina je u periodu od novembra do decembra 2013. godine i od aprila do juna 2014. godine dobila od Rusije 11,5 milijardi kubnih metara gasa čija je vrednost 5,29 milijardi dolara.\nPodsetimo,ukrajinska kompanija „Naftagas“ uplatila je ruskom „Gaspromu“ drugu ratu za gas u iznosu od 1,65 milijardi dolara krajem decembra 2014. godine. Ovom uplatom Ukrajina je izmirila dug za gas koji joj je isporučen u 2014. godini.\nEvropska konferencija za gas


Donald S. Hays u oproštajnoj posjeti Banja Luci\nPrvi zamjenik visokog predstavnika, Donald Hays poručio je danas u Banjaluci da bi član Predsjedništva B i H, Dragan Čović trebao da podnese ostavku na svoju funkciju zbog podizanja optužnice protiv njega. Hays jr, takođe, poručio da su Radovan Karadžić i Ratko Mladić, kao dio organizovane beogradske mafije ključni problem ulaska B i H u evroatlanske integracije.\nMislim da je član Predsjedništva BiH, Dragan Čović u pravu, ukoliko je tačna njegova izava u medijima da poštuje nezavisnost pravosuđa i da će se u fer postupku braniti od svih optužbi protiv njega na sudu. Izjavio je ovo danas u Banjaluci, prvi zamjenik visokog predstavnika međunarodne zajednice, Donald Hays, jasno poručivši.\n»Lično mislim da bi osoba protiv koje se podigne optužnica trebala da da ostavku dok se ne donese oslobađajuća presuda, naglasio je Hays. Ukoliko bi u ovom slučaju ostao član Predsjedništva ne bi se mogao dovoljno fokusirati na svoju odbranu a na takvoj funkciji još uvijek imate dovoljno moći da utičete na sam proces, iako bi to bilo nenamjerno. Da bi ste uklonili sve sumnje u mogućnost vršenja pritisaka na istragu i suđenje prava je stvar da osobe koje su optužene podnesu ostavku,« bio je jasan Hays, podsjetivši na slučaj iz američke istorije kada je Richard Nikson odstupio sa funkcije predsjednika.\nTokom oproštajne posjete Banjaluci, Donald Hays je takođe poručio da su Radovan Karadžić i Ratko Mladić, koji su, kako je rekao, bili a i sada su dio beogradske mafije, ključni problem ulasaka Bosne i Hercegovine u evroatlanske integracije. Upravo, stoga, dok BiH ne bude imala organizovane profesionalne, policijske snage hapšenje Karadžića i Mladića neće biti moguće, istakao je Donald Hays nakon sastanaka sa zvaničnicima Republike Srpske


Mečevi 10.kola Prve lige Srbije u sezoni 2019/20 na programu su od petka do nedelje, a u nastavku su parovi i termini susreta.\nSINĐELIĆ – ZLATIBOR (petak 20.septembar, 16:00 časova)\nBeogradski Sinđelić u okviru 10.kola Prve lige Srbije na svom stadionu dočekuje goste iz Čajetine, ekipu Zlatibora. Domaćini su od starta sezone zabeležili samo jednu pobedu, uz tri remija i pet poraza, pa sa 6 bodova na svom kontu trenutno zauzimaju 15.mesto na tabeli. U prethodnom kolu su na svom terenu poraženi u duelu sa ekipom Smedereva 1924, a rezultat je bio 1:3. Gosti su od starta sezone zabeležili tri pobede, uz četiri remija i dva poraza, pa sa 13 bodova na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu Metalca, a rezultat je bio 1:0. Meč je zakazan za petak 20.septembar, sa početkom u 16:00 časova.\nDINAMO – BUDUĆNOST (subota 21.septembar, 16:00 časova)\nVranjski Dinamo u okviru 10.kola Prve lige Srbije na stadionu ’’Yumco’’ dočekuje goste iz Dobanovaca, ekipu Budućnosti. Domaćini su od starta sezone zabeležili četiri pobede, uz tri remija i dva poraza, pa sa 15 bodova na svom kontu trenutno zauzimaju 3.mesto na tabeli. U prethodnom kolu su kao gosti savladali ekipu Kolubare, a rezultat je bio 0:1. Gosti su od starta sezone zabeležili samo jednu pobedu, uz tri remija i pet poraza, pa sa 6 bodova na svom kontu trenutno zauzimaju poslednje 16.mesto na tabeli. U prethodnom kolu su kao domaćini poraženi u susretu sa ekipom Kabela, a rezultat je bio 0:1. Meč je zakazan za subotu 21.septembar, sa početkom u 16:00 časova.\nRADNIČKI 1923 – TRAYAL (subota 21.septembar, 16:00 časova)\nKragujevački Radnički 1923 u okviru 10.kola Prve lige Srbije na svom stadionu dočekuje goste iz Kruševca, ekipu Trajala. Domaćini su od starta sezone zabeležili tri pobede, uz dva remija i četiri poraza, pa sa 11 bodova na svom kontu trenutno zauzimaju 13.mesto na tabeli. U prethodnom kolu su kao gosti poraženi u susretu sa ekipom OFK Žarkovo, a rezultat je bio 2:0. Gosti su od starta sezone zabeležili tri pobede, uz tri remija i tri poraza, pa sa 12 bodova na svom kontu trenutno zauzimaju 10.mesto na tabeli. U prethodnom kolu su kao domaćini poraženi u susretu sa ekipom OFK Bačka, a rezultat je bio 0:2. Meč je zakazan za subotu 21.septembar, sa početkom u 16:00 časova.\nRADNIČKI PIROT – NOVI PAZAR (subota 21.septembar, 16:00 časova)\nPirotski Radnički u okviru 10.kola Prve lige Srbije na svom stadionu dočekuje ekipu Novog Pazara iz istoimenog grada. Domaćini su od starta sezone zabeležili četiri pobede, uz dva remija i tri poraza, pa sa 14 bodova na svom kontu trenutno zauzimaju 7.mesto na tabeli. U prethodnom kolu su kao gosti poraženi u susretu sa ekipom Grafičara, a rezultat je bio 3:1. Gosti su od starta sezone takođe zabeležili četiri pobede, uz dva remija i tri poraza, pa sa 14 bodova na svom kontu trenutno zauzimaju 6.mesto na tabeli. U prethodnom kolu su kao domaćini savladali ekipu Zemuna, a rezultat je bio 2:1. Meč je zakazan za subotu 21.septembar, sa početkom u 16:00 časova.\nSMEDEREVO 1924 – ZEMUN (subota 21.septembar, 16:00 časova)\nEkipa Smederava 1924 iz istoimenog grada u okviru 10.kola Prve lige Srbije na svom stadionu dočekuje ekipu Zemuna. Domaćini su od starta sezone zabeležili tri pobede, uz čak šest poraza, pa sa 9 bodova na svom kontu trenutno zauzimaju 14.mesto na tabeli. U prethodnom kolu su kao gosti savladali ekipu Sinđelića, a rezultat je bio 1:3. Gosti su od starta sezone zabeležili tri pobede, uz dva remija i četiri poraza, pa sa 11 bodova na svom kontu trenutno zauzimaju 11.mesto na tabeli. U prethodnom kolu su kao gosti poraženi u susretu sa ekipom Novog Pazara, a rezultat je bio 2:1. Meč je zakazan za subotu 21.septembar, sa početkom u 16:00 časova.\nMETALAC – OFK ŽARKOVO (subota 21.septembar, 18:30 časova)\nEkipa Metalca iz Gornjeg Milanovca u okviru 10.kola Prve lige Srbije na svom stadionu dočekuje goste iz Beograda, ekipu OFK Žarkovo. Domaćini su od starta sezone zabeležili pet pobeda, uz četiri pretrpljena poraza, pa sa 15 bodova na svom kontu trenutno zauzimaju 5.mesto na tabeli. U prethodnom kolu su kao gosti poraženi u susretu sa ekipom Zlatibora, a rezultat je bio 1:0. Gosti su od starta sezone zabeležili četiri pobede, uz tri remija i dva poraza, pa sa 15 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Radničkog 1923, a rezultat je bio 2:0. Meč je zakazan za subotu 21.septembar, sa početkom u 18:30 časova.\nOFK BAČKA – KOLUBARA (subota 21.septembar, 18:30 časova)\nEkipa OFK Bačka iz Bačke Palanke u okviru 10.kola Prve lige Srbije na svom stadionu dočekuje goste iz Lazarevca, ekipu Kolubare. Domaćini su od starta sezone zabeležili četiri pobede, uz jedan remi i četiri poraza, pa sa 13 bodova na svom kontu trenutno zauzimaju 8.mesto na tabeli. U prethodnom kolu su kao gosti savladali ekipu Trajala, a rezultat je bio 0:2. Gosti su od starta sezone zabeležili tri pobede, uz dva remija i četiri poraza, pa sa 11 bodova na svom kontu trenutno zauzimaju 12.mesto na tabeli. U prethodnom kolu su kao domaćini poraženi u susretu sa ekipom Dinama, a rezultat je bio 0:1. Meč je zakazan za subotu 21.septembar, sa početkom u 18:30 časova.\nKABEL – GRAFIČAR (nedelja 22.septembar, 14:00 časova)\nNovosadski Kabel u okviru 10.kola Prve lige Srbije na stadionu Slana Bara dočekuje goste iz Beograda, ekipu Grafičara. Domaćini su od starta sezone zabeležili četiri pobede, uz četiri remija i jedan poraz, pa sa 16 bodova na svom kontu trenutno zauzimaju 2.mesto na tabeli. U prethodnom kolu su kao gosti savladali ekipu Budućnosti, a rezultat je bio 0:1. Gosti su od starta sezone zabeležili pet pobede, uz dva remija i dva poraza, pa sa 17 bodova na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Radničkog iz Pirota, a rezultat je bio 3:1. Meč je zakazan za nedelju 22.septembar, sa početkom u 14:00 časova.


Vlada Republike Srbije još jednom suspendovala Zakon o javnim nabavkama - Dijalog.net\nNaslovna Civilno društvo Vlada Republike Srbije još jednom suspendovala Zakon o javnim nabavkama\nBeograd, 09. decembar 2019. – Usvajanjem predloga zakona u cilju navodnog ubrzavanja izgradnje infrastrukturnih projekata od posebnog značaja za Republiku Srbiju, Vlada Republike Srbije je još jednom suspendovala Zakon o javnim nabavkama i širom otvorila vrata zloupotrebama i korupciji, ukazuje Koalicija za nadzor javnih finansija.\n“Zahvaljujući ovom mutant zakonu i već uspostavljenoj praksi, javne nabavke u Srbiji će postati izuzetak, a izuzeci od primene postupaka javnih nabavki pravilo”, piše u saopštenju Koalicije.\nUmesto da se politika konkurencije jača, ona se uništava, a samim tim uništava se i slobodno tržište i dodatno cementiraju monopoli u poslovima u kojima je država naručilac, dodaje se u saopštenju.\nKoalicija za nadzor javnih finansija poziva Vladu Republike Srbije da obrazloži kako je ono do čega se dođe putem direktne pogodbe za građane Srbije povoljnije od ugovora koji su posledica konkurentske utakmice.\nKoalicija za nadzor javnih finansija podseća narodne poslanike da su mandat dobili od građana, a ne od Vlade, i da je njihova dužnost da štite javni, a ne pojedinačni lukrativni interes, te ih poziva da glasaju protiv ovog štetočinskog predloga zakona kojim se dodatno razgrađuje pravni poredak Republike Srbije.\nOznakejavne nabavkeKoalicija za nadzor javnih finansijaVlada Republike Srbije\nPrethodno Marinović: Do sada, za četiri meseca na funkciji Poverenika, nisam trpeo pritiske\nSledeće Srbija je država u kojoj građani/ke percepiraju da su kršenja ljudskih prava česta pojava\nTop Tags Evropska komisija evropske integracije mediji vladavina prava Srbija i Evropska unija Društvo Evropska unija istraživanje OCD Civilno društvo ljudska prava mladi Vlada Republike Srbije konkurs lokalna samouprava


Borba sa terorizmom - 2003-09-06\nSkoro pre dve godine, 11. septembra 2001., teroristi al-Kaide su izvršili ubistvene napade na ciljeve u Sjedinjenim Džavama. Od tada, koalicione snage sa amerièkim na èelu vode globalni rat protiv terorizma. Prva bitka se vodila u Avganistanu gde je ekstremna muslimanska talibanska vlada dala utoèište teroristièkoj mreži al-Kaida. Talibanska vlada je svrgnuta s vlasti i skoro dve treæine vodja al-Kaide je zarobljeno ili ubijeno. Rat protiv terorizma se takodje vodi u Iraku. Kako je predsednik Džordž Buš ukazao, koalicija je uklonila irasèki režim koji je podržavao terorizam, posedovao i upotrebio oružje masovnog uništenja i gušio vlastiti narod.


Još 9 preminulih i 121 zaražen u Bugarskoj | Pirot Info\nNaslovna LOKALNA SAMOUPRAVA Dimitrovgrad Još 9 preminulih i 121 zaražen u Bugarskoj\nU Bugarskoj je u nedelju preminulo još 9 osoba od posledica kovida, a zaraženo je koronavirusom 121, pri samo 1.207 urađenih testova.\nPrema Centralnom sajtu za praćenje epidemije ozdravilo je 180 ljudi, u bolnicama je 2.874 pacijenta, a na respiratoru 283.\nVakcinisano je samo još 24 ljudi, ali je zato u Bugarsku stigao kontingent od 14. 040 doza vakcina „Fajzer-Biontek“, čime se ublažava zastoj u njihovoj isporuci, a Bugarska će u februaru dobiti još 2.300 dodatnih vakcina te kompanije, čime će se u potpunosti uspostaviti ranije najavljena dinamika njihove isporuke.\nBugarski mediji najavljuju i nadaju se da će Evropska agencija za lekove uskoro odobriti upotrebu vakcine „Astra Zeneka“ i samim tim i njeno korišćenje u Bugarskoj.\nDo sada je u Bugarskoj vakcinisano nešto više od 26.000 ljudi, a za februar se očekuje još 83.000 vakcina „Fajzer-Biontek“, dok bi do kraja januara trebalo da se isporuči još 3.600 doza kompanije „Moderna“.\nPrethodni tekstSajam pirotske kobasice ove godine – na sajtu\nSledeći tekstU sredu, 27. januara, dodela priznanja u oblasti obrazovanja „Sveti Sava“


Naslovne strane za ponedeljak 8. februar 2021. godine\nBeta 8. februara 2021. 08:00\nBeogradski dnevni listovi na naslovnim stranama izdanja za ponedeljak, 8. februar 2021. godine pišu o hapšenju kriminalne grupe Veljka Belivuka, o mogućnosti popuštanja mera za suzbijanje epidemije korona virusa, produženoj zabrani ulaska srpskim državljanima u Grčku i o drugim društvenim i političkim temama.\nALO – „Velju čuvale kamere od 200.000 evra“, o kući koju je zidao Veljko Belivuk, osumnjičen za ubistva i druga teška kriminalna dela. O izveštaju pojedinih medija iz okruženja o uspehu Srbije u nabavci vakcina „Austrijanci se dive Srbima“.\nBLIC – Epidemiolog i član Kriznog štaba za suzbijanje epidemije korona virusa Branislav Tiodorović za taj list „Popuštanje mera kada broj zaraženih padne ispod 1.000“.\nVEČERNJE NOVOSTI – List piše o istrazi posle hapšenja kriminalne grupe Veljka Belivuka „Službenik MUP-a brisao Belivukov krvavi trag“. O premijeri filma Dara iz Jasenovca u Americi pod naslovom „Čikago ‘Daru’ dočekao u suzama“.\nDANAS – O tvrdnjama ministra unutrašnjih poslova Aleksandra Vulina da je zaplenjeni snajper bio namenjen predsedniku Aleksandru Vučiću, i reakcijama opozicije i advokata, pod naslovom „Nadležni znaju, ali ćute“.\nINFORMER – „Velja Nevolja i klan spremali novi 12. mart“, o tome da je nadjen snajper koji je pripadao grupi Veljka Belivuka. Predsednik Srbije Aleksandar Vučić „Znam ko je bio meta“.\nKURIR – Pod naslovom „Rat u podzemlju“, o tome da preostali deo mafije kreće u rat za tržište droge koje je držala grupa Veljka Belivuka. Državni sekretar u ministarstvu zdravlja Mirsad Djerlek „Srbija grabi ka kolektivnom imunitetu“.\nOBJEKTIV – „Veljina polja smrti“, o traganju policije za dokazima i telima žrtava grupe Veljka Belivuka. Predsednik Srbije Aleksandar Vučić „Nema zaštićenih“.\nPOLITIKA – „Skoplje uskoro dobija Srpski kulturni centar“, piše list. „Grčka produžila zabranu ulaska i putnicima iz Srbije do 22. februara“, o odluci grčkih vlasti u nastojanju da spreče širenje epidemije korona virusa u toj zemlji.\nSRPSKI TELEGRAF – „Tajni transkripti prisluškivanja Velje Nevolje“, o tome da je BIA postavila uredjaje u kola mafije.


Ukoliko Koreja lansira raketu SAD bi mogle da iskoriste novi protiv-raketni sistem\nSekretarijat za odbranu saopštio je da u nedostatku bilo kakvog stava vlade Severne Koreje neće biti moguće saznati da li je najavljeno lansiranje rakete test ili napad.\nPortparol Brajan Vitman nije mogao da potvrdi izveštaje da se Severna Koreja priprema da lansira raketu dalekog dometa, ističući da ne može da komentariše obaveštajne poslove. Medjutim, on je rekao da ako se radi o lansiranju bez prethodne najave od strane vlade u Pjongjangu, neće biti osnova da se to smatra samo testom.\n«Test bi trebalo da daje indicije da radite nešto slično vežbi. Testirate projektil. Test ima skrivenu nameru, za razliku od lansiranja rakete. Kada lansirate raketu, po meni, drugi ne znaju kakva je namera tog lansiranja, drugi ne znaju da li je namera lansiranja - testiranje ili nešto drugo».\nPortparol Pentagona nagovestio je novinarima da bi, ukoliko Severna Koreja lansira raketu, Sjedinjene Države mogle da iskoriste svoj novi protiv-raketni sistem.\n«Sjedinjene Države imaju ograničen protiv-raketni sistem, ali neću da ulazim u to ili da raspravljam o eventualnom stanju povišene pripravnosti ili sposobnostima tog sistema».\nAmerički protiv-raketni sistem zasniva se na radarima i ostalim sistemima na zemlji i na satelitima koji registruju lansiranje raketa i razmeštaju rakete presretače za njihovo obaranje. Sistem je imao nekoliko uspešnih i nekoliko neuspešnih proba i još uvek nije potpuno operativan. Portparol Pentagona i Državni sekretar, Kondoliza Rajs, ponovili su da bi svako lansiranje rakete od strane Severne Koreje bilo smatrano kao provokativan čin. Sekretar Rajs je rekla da je već razgovarala o mogućim odgovorima sa saveznicima.\n«To bi još jednom pokazalo da je Severne Koreje rešena da produbi svoju izolaciju, da je rešena da ne krene putem koji je put kompromisa i put mira,» rekla je Kondoliza Rajs.\nDržavni sekretar je dodala da bi lansiranje rakete moglo da znači i da Severna Koreja krši sopstveni moratorijum i dodala da je poštovanje tog moratorijuma deo sporazuma koji je vlada u Pjongjangu potpisala prošlog septembra u cilju postizanja diplomatskog rešenja spora oko svog nuklearnog programa.


Niška televizija » Rok za prijavljivanje radova za 24. Me]unarodni salon urbanizma je 15.oktobar\nRok za prijavljivanje radova za 24. Me]unarodni salon urbanizma je 15.oktobar\nObjavljeno 07.10.2015. 12:39\nU Nišu se od 6. do 13. novembra održava 24. Međunarodni salon urbanizma. Organizator je Udruženje urbanista Srbije koje će manifestaciju realizovati u saradnji sa Zavodom za urbanizam iz Niša i Društvom urbanista Niša. Generalni pokrovitelji su Ministarstvo građevinarstva, saobraćaja i infrastrukture i Grad Niš, a pokrovitelj je Inženjerska komora Srbije.\nRok za prijavljivanje radova za učešće na Salonu je 15. oktobar, a rok za njihovo dostavljanje 23. oktobar 2015. godine. Više detalja o načinu pripreme radova za izlaganje nalazi se na zvaničnom sajtu Udruženja urbanista Srbije.


Martines odgovorio na poziv Reala: Da ne gubimo vreme...\nIzvor: B92, 02.Nov.2018, 20:01\nSelektor Belgije Roberto Martines nije zainteresovan da postane trener Reala.\nOn je u španskim medijima proteklih dana bio označen kao jedan od najvećih kandidata da nasledi Hulena Lopetegija, ali od toga po svemu sudeći neće biti ništa.\n"Hajde da ne gubimo vreme pričama oko toga", rekao je Martines novinarima u Belgiji na pitanje o tome što ga povezuju sa ponudom Reala.\nBivši strateg Evertona i Vigana je fokusiran na reprezentaciju Belgije >> Pročitaj celu vest na sajtu B92 << sa kojojm u poslednje vreme beleži odlične rezultate, o čemu svedoči i treće mesto na Mundijalu u Rusiji.\nPortparol FS Belgije Stefan van Luk je takođe potvrdio da odlazak Martinesa nije realna opcija.\n"Ne komentarišemo ugovore koje nacionalna federacija ima sa svojim zaposlenima, to smatramo privatnim stvarima. Ako je klub kao što je Real želeo da kontaktira gospodina Martinesa, valjda bi se prvo obratili nama da razgovaramo o tome", rekao je Van Luk.


ZAKON O IZMJENAMA I DOPUNAMA ZAKONA O BEZBJEDNOSTI SAOBRAĆAJA NA PUTEVIMA: Novina je da se više ne oduzima vozačka dozvola na licu mjesta, za bilo koji počinjeni prekršaj, kao i mjera privremenog ograničavanja prava upravljanja vozilom i ona se izreče na osnovu sakupljenih kaznenih bodova\nZakon o izmjenama i dopunama zakona o bezbjednosti saobraćaja na putevima ("Sl. list CG", br. 66/2019) trebalo bi da doprinese smanjenju broja nezgoda, poginulih i povrijeđenih, a za najteže prekršaje predviđene su kazne zatvora od 15 do 60 dana, saopšteno je iz Uprave policije.\nPomoćnik načelnika Odsjeka za bezbjednost drumskog saobraćaja Ilija Janjušević ukazao je da su izmjenama Zakona popunjene pravne praznine koje su predstavljale problem kada je u pitanju njegova primjena na terenu i povećanja iznosa novčanih kazni.\nJanjuševič je ukazao da je na osnovu izvršenih analiza postojao veliki broj povratnika u prekršajima, jer važeće kazne nijesu mogle uticati dovoljno da se ubuduće ti prekršaji ne bi činili.\nGovoreći o novinama koje su predviđene Zakonom, koje se primjenjuju od 12. februara, on je naglasio da su propisani uslovi kada će policijski službenici uhapsiti vozača koji upravlja vozilom pod dejstvom alkohola.\n"Biće uhapšen vozač koji u roku od 15 minuta, dva ili više puta pređe raskrsnicu koja je regulisana svjetlosnim saobraćajnim znakom, odnosno koji pređe na crveno svijetlo", rekao je Janjušević.\nJanjušević je ukazao da je propisano hapšenje i za one vozače koji prekorače brzinu za 50 kilometara na sat (km/h), više od dozvoljene u naselju odnosno 70km/h van naselja.\n"Oni će odmah biti privedeni sudiji za prekršaje, koji će nakon saslušanja odlučiti koju će kaznu izreći", rekao je Janjušević.\n"To ne znači da je to olakšavajuće okolnost za vozače. Ta se mjere nije pokazala kao efikasna, jer je postojao veliki broj predmeta gdje je te mjere sudija za prekršaje odbijao", pojasnio je Janjušević.\nPrema njegovim riječima, biće izrečene mjere zabrane upravljanja motornim vozilom i mjere pri sticanju prava za upravljenje vozilom, sprovođene bez fizičkog oduzimanja dozvole.\n"One će biti upisane u evidencije vozača, tako da će policijski službenici kontrolom učesnika u saobraćaju, biti obavezni da provjeravaju kroz evidenciju da li vozači upravljaju vozilom dok im je izrečena zaštitna mjera, odnosno mjera privremenog ograničenja prava upravljanja motornim vozilom", rekao je Janjušević.\nKad je riječ o zatvorskoj kazni, Janjušević je objasnio, da nju može izreći isključivo sud, a kazna za najteže saobraćajne prekršaje propisana je od 15 do 60 dana.\n"To važi za vozače koji upravljaju vozilom pod dejstvom alkohola u koncentraciji od 2g/kg ili većoj, koji su pod uticajem opojnih droga ili drugih psihoaktivnih supstanci i koji se u naselju kreću brzinom koja je za 70 km/h i više veća od dozvoljene brzine ili van naselja brzinom koja je za 90 km/h veća od dozvoljene", rekao je Janjušević.\n"Navedena mjera se izreći za prekršaje za koje su propisani kazneni bodovi. Kada se sakupi određeni broj bodova službenici policije će donijeti rješenje o izricanju te mjere koja je se realizuje upisom u evidenciju vozače", pojasnio je Janjušević.\n"Po ranijem zakonu ta vozila su morala biti upućene u stanicama za tehnički pregled. Sada se sa novom mjerom pregled obavlja na terenu brže i efikasnije", kazao je Janjušević.\nJanjušević je ukazao da je propisano da se donese novi pravilnik o načinu polaganja vozačkog ispita odnosno uslova koje moraju da ispunjavaju vozila.


Zicer za košarkaše Crvene zvezde – Sport – Radio Sanja\nZicer za košarkaše Crvene zvezde – Sport\nPrilika za čuvanje snage\nO. Nikolićdanas 10:30\nU nastavku ABA lige, regionalni šampion dočekuje fenjerašku Krku.\nPrilika za predah i manju minutažu nosilaca igre koji su tokom sezone zaista preopterećeni. Nakon poraza od Albe u Evroligi, dva dana kasnije, košarkaši Crvene zvezde ugostiće kolege u dresovima Krke u 24. kolu abaligaške konkurencije (18.00).\nS obzirom na to da će u halu “Aleksandar Nikolić” stići fenjeraš abaligaškog prvenstva i ekipa koja je najbliža ispadanju i niži rang, nema sumnje da će trener Dejan Radonjić pokušati da odmori nosioce igre, odnosno da im minutažu svede do maksimalne dve četvrtine na parketu. Nikola Kalinić, Nejt Volters, ali i Ognjen Dobrić trebalo bi da crnogorskom stručnjaku budu prioritet u datom kontekstu. Isitne radi, rotacija će ponovo biti skraćena neigranjem Ostina Holinsa i Branka Lazića, izvesno i Maika Cirbesa, ali rival kvaliteta Krke ne bi trebalo da bude u formi protivnika sposobnih da naprave iznenađenje.\nEkipa iz Novog Mesta nalazi se trenutno u jednoj od najdužih negativnih serija u istoriji reginalnog takmičenja. Na poslednjih petnaest utakmica ostvarili su samo jednu pobedu i time došli u poziciju da se svim silama bore za opstanak na Jadranu.\nDo kraja regularnog dela, tačnije poslednjih pet utakmica, crveno-beli neće imati lakšeg protivnika od Krke, samim tim ni šansu da odmore nosioce igre. Trener Radonjić je još u Berlin poveo sa ekipom dvojicu talentovanih juniora 18-godišnjeg Luku Vudragovića i godinu dana mlađeg Nikolu Topića. Vudragović je bio na klupi protiv Albe, dok je Topić imao priliku da trenira sa ekipom. Izvesno je da će jedan od njih biti i večeras u sastavu, a postoji mogućnost da obojica budu deo rotacije.\nU Crvenoj zvezdi još uvek nisu upoznati sa tačnim terminima odloženih utakmica sa ekipom Budućnosti u Podgorici i Igokeom u Beogradu. Obe bi trebalo da se odigraju posle 19. aprila i nominalno završenog regularnog dela takmičenja. U tom periodu, Zvezdu očekuju mečevi sa FMP kod kuće i Borcem u Čačku, kao i tri evroligaška duela: 1. aprila u Minhenu, dva dana kasnije u kaunasu i 8. aprila kod kuće protiv Efesa.


Vesti online / Vesti / Ex YU / Britanija demantuje: Ne šaljemo vojsku u BiH zbog Rusije\nAmbasada Velike Britanije u BiH demantovala je pisanje londonskog Tajmsa da će Britanija poslati 40 vojnika koji će se pridružiti misiji EU-NATO u BiH kako bi se sprečilo rusko mešanje na izborima u oktobru.\n- Ova misija nije usmerena protiv Rusije ili bilo koje druge zemlje. Ujedinjeno Kraljevstvo odgovorilo je na zahtev operativnog komandanta EUFOR-a za upućivanje dodatnih 40 vojnika kako bi se unapredili kapaciteti EUFOR za pregled situacije i pružila podrška komandantu u njegovoj misiji osiguranja sigurnog okruženja u Bosni i Hercegovini - piše u saopštenju Ambasade prosleđenom portalu Srpskainfo.\nTajms je objavio da je ministar odbrane Velike Britanije, Gavin Vilijamson, rekao da će njegova zemlja poslati 40-ak pripadnika vojske koji će se pridružiti EU-Nato misiji u Bosni i Hercegovini kako bi sprečili mešanje Rusije tokom predstojećih izbora u BiH, koji će biti održani u oktobru.\n- Ove aktivnosti pokazuju našu posvećenost da u BiH budu sprovedeni slobodni i pravedni izbori, da ne dođe do štetnih uticaja spolja - rekao je Vilijamson.\n* Komandir armije BiH osumnjičen za zločine nad Srbima\n* EU namerava da se suprotstavi "ruskom prodoru" u Evropu\nPetak 08.06.2018. 16:36\nKad ti kolonijalista prica o slobodi kosa ti se dize na glavi


utorak, 10. jul 2018, 18:56\nZavršetkom radova i puštanjem u saobraćaj istočnog i južnog kraka Koridora 10 koji prolazi kroz našu zemlju kao i deonice tzv. Koridora 11 od Obrenovca do Preljine ove godine završava se stari i započinje novi investicioni ciklus, ne samo u drumskoj, već i železničkoj i avio-infrastrukturi vredan više od 5 milijardi evra.\nSrbija će sledeće godine krenuti u izgradnju Moravskog koridora, zatim deonice Koridora 11 od Preljine do Požege, kao i "auto-puta mira" Niš-Merdare-Priština.\nOve nedelje ekipa emisije Koridori obišla je istočni krak Koridora 10 koji se proteže od Niša do granice sa Republikom Bugarskom. Najveći deo trase je završen i pušten u javni saobraćaj, a trenutno su najintenzivniji radovi na deonici od Bancareva do Crvene Reke na kojoj je, na početku trase, započeto i postavljanje asfalta.\nO čemu pisci pišu\nJanuar, mesec nagrada\nHakeri za slobodu


I dok selektor Ljubiša Tumbaković razmišlja o baraž duelu sa Norveškom i plasmanu Orlova na Evro, e-selekcija Fudbalskog saveza Srbije ostvarila je fantastičan rezultat u virtuelnom fudbalu.\nE selekcija Srbije\nTim koji čine kapiten Marko Roksić Roksa, Stefan Slavković Kepa, Filip Panić i Ranđel Mikić, stacionirani u Sportskom centru FSS u Staroj Pazovi, oduševili su sve one koji uživaju u PES igricama. Posle sjajno odrađenih kvalifikacija i plasmana na Prvenstvo Evrope, Roksić i drugovi su u konkurenciji Italije, Danske i Turske izborili plasman u četvrtfinale turnira, gde su posle prave drame i boljeg izvođenja jedanaesteraca eliminisali Španiju.\nUsledio je duel sa jakom selekcijom Rumunije, borba za plasman u veliko finale. I ponovo drama, posle poraza u prvom meču (igralo se na dve pobede), kapiten Roksić je uzeo stvar u svoje ruke i slavio se plasman u finale.\nU međuvrenu, Italija je eliminisala u polufinalu trostrukog prvaka Evrope, selekciju Francuske. Plasman u finale bio je za naš tim uspeh ravan osvajanju Evrope, a malo je nedostajalo da e-selekcija Fudbalskog saveza Srbije priredi još jedno veliko iznenađenje.\nIgralo se na tri pobede, prvi meč dobili su Italijani tesnim rezultatom, uostalom kao i treći i četvrti duel (tek u 89. minutu pala odluka), a u drugom Roksa, Kepa i drugovi su razbili Italijane sa 5:1. Veliku posvećenost i uloženi napor, naravno veština i znanje, bili su na prvom mestu, e-selekcije FSS ispratio je i Jovan Šurbatović, generalni sekretar Saveza, koji je ceo tim darivao prigodnim poklonima.\n- Drago nam je da smo opravdali poverenje. Zahvalio bih u ime momaka na velikoj podršci Fudbalskog saveza Srbije, koji nam je omogućio sve neophodne uslove. U Evropi ima sjajnih igrača, ali sada su se svi uverili da i Srbija ima snagu u virtuelnom fudbalu. Bili smo na pragu velikog podviga, ali Italija je zasluženo slavila na kraju - rekao je kapiten Marko Roksić.\nVažno je napomenuti da je e-selekcija Fudbalskog saveza Srbije imala odličnu logistiku u medijima (društvene mreže i sajt) i marketing timu Saveza, koji su sve vreme bili uz naš tim.


Početak/Društvo/Besplatne muzičke radionice u Nišu kreću sa novim ciklusom\nNiške Vesti15. septembra 2019.\nUdruženje Štek House raspisalo je konkurs za polaznike novog ciklusa Besplatnih muzičkih radionica za mlade sa teritorije Niša. Konkurs za nove polaznike radionica je otvoren od 10. do 29. septembra u ponoć. Pravo učešća imaju mladi od 18 do 30 godina.\nOrganizatori navode da će, kao i prethodinh godina, mladi koji se bave pevanjem, sviranjem gitare, bas gitare i bubnjeva moći u dvomesečnom ciklusu da nauče ili unprede svoje znanje iz ovih oblasti.\nDodaju da će se ovaj ciklus razlikovati od prethodnih po tome što će mladi pored svojih mentora za instrumente imati prilike da čuju iskustva i odraditi radionice i sa gostujućim predavačima iz ostatka Srbije.\nZainteresovani svoje prijave za učešće na radionicama mogu poslati popunjavanjem onlajn formulara.\nZa sva dodatna pitanja i informacije zainteresovani se mogu obratiti preko fejsbuk stranica: Štek House ili Besplatne muzičke radionice Niš, ali na imejl adresu muzickeradionicenis@gmail.com\nOvogodišnji projekat Besplatnih muzičkih radionica podržao je Grad Niš i Kancelarija za mlade grada Niša, a realizuje se u saradnji sa klubom Feedback\nbesplatne muzičke radionice Štek house


Štrajk TAKSISTA paralisao prestonicu Ekvadora, UHAPŠEN "kolovođa"\nŠtrajk TAKSISTA paralisao prestonicu Ekvadora, UHAPŠEN “kolovođa”\nU Ekvadoru je šef taksista uhapšen zbog ometanja javnog prevoza štrajkom, kao i nekoliko vođa transportnih sindikata.\nTransporteri su štrajkom zbog poskupljenja goriva blokirali tu južnoameričku zemlju, pa vlasti Ekvadora vojnim vozilima prevoze građane.\nPredsednik Lenjin Moreno koji je zbog štrajka proglasio vanredno stanje, obećao je da neće odustati od odluke o ukidanju subvencija za gorivo, što je preko noći udvostručilo cene dizela i naglo povisilo cene benzina.\nOn je rekao da su subvencije štetne za privredu, jer su koštale milijarde tokom više godina.\nUlice glavnog grada, Kita, prepune su ljudi koji zbog štrajka mogu do posla samo pešice.\nVlada je saopštila da je oko 350 ljudi privedeno zbog blokiranja saobraćaja, ometanja javnog prevoza i napada na policiju, dok je vođa državnog udruženja taksista Horhe Kalderon priveden zbog paralisanja javnog prevoza, kao i dva regionalna zvaničnika.\nI u Novom Sadu PUCAJU cevi i “gutaju” automobile (FOTO/VIDEO)\nDigitalna budućnost Srbije: SINE, VEČERA (VIDEO)


Milica stišava euforiju pred finale... - Sportske.net\nMilica stišava euforiju pred finale...\nPosle plasmana u finale, naša reprezentativka u tekvondou Milica Mandić istakla je da je bila sigurna u sebe u polufinalnom meču protiv Ruskinje Anastazije Barišnjikove, kao i da očekuje da će uspeti da kontroliše emocije u finalu Olimpijskih igara u Londonu.\nBarišnjikova je tražila čelendž za četiri poena pri rezultatu 0:0, ali su sudije to odbacile, a Mandićeva je jako brzo napravila seriju i povela sa 5:0 u polufinalu kategorije od 67 kilograma.\n"Bio je to jako neizvestan momenat. Sam je početak borbe, u prvih 10 sekundi da se stekne tolika razlika protiv tako dobre protivnice. Od nje sam izgubila na Evropskom prvenstvu, tako da mi je borba bila još napetija. Posle toga sam bila sigurna u sebe, i nisam želela da joj dam bilo kakav poen, da napravi bilo kakavu akciju", rekla je Mandićeva posle trijumfa 11:3.\nPosle prvih 5:0 bilo je i 9:0, a Mandićeva ni u jednom trenutku nije gubila prisustvo duha. Ona je kazala da su joj emocije pod kontrolom.\n"Nisam pomislila da je gotovo (pri 9:0), jer moj trener kaže da nije gotovo dok sudija ne kaže 'kraj'...Hvala Bogu, nisam euforična kao što je to bilo u kvalifikacijama. Moram još malo da se smirim i biće u redu za finale", rekla je Milica Mandić.\nProtivnica u finalu biće aktuelna svetska i evropska prvakinja, An Karolin Graf.\n"Dobra je, sadašnja je svetska i evropska prvakinja, ali videćemo. Napravićemo taktiku za nju", kazala je srpska reprezentativka.\nNa primedbu novinara da je i Grafova agresivna, a da je Mandićeva prethodne dve borbe dobila na kontre i da će joj možda njen stil odgovarati, 21-godišnja Beogradjanka se široko osmehnula i rekla: "mora tako da bude".\nKada se Milica Mandić posle meča pojavila u miks zoni, nekolicina srpskih izveštača je počela da joj aplaudira, a aplauzu su se priključili i strani novinari, a zatim i osoblje hale, posle čega je došlo do grljenja i čestitanja, a srpska tekvondoka je stiskala pesnicu u znak trijumfa.\nFinale je na programu od 23:15.